“Makkah Bukan Tempat Magik, Ada LCD”- Fedtri Yahya Anggap Orang Ramai Salah Faham

Di dalam masyarakat Malaysia, terdapat beberapa persepsi yang kurang benar tentang ibadah haji dan umrah yang perlu dilaksanakan. Persepsi-persepsi itu menyebabkan akhirnya ramai orang enggan atau menangguh niat mereka untuk melaksanakan ibadah umrah mahupun haji.

Seharusnya jika ada kesempatan, ditunaikan lebih cepat adalah lebih baik bukan menangguhnya.

Salah satu persepsi yang beredar dikalangan masyarakat kita adalah Tanah Suci sebagai tempat hukuman. Persepsi ini turut ditolak oleh pengacara dan personaliti TV, Ahmad Fedtri Yahya menerusi tulisannya di Instagram.

A post shared by AHMAD FEDTRI YAHYA (@fedtriyahya)

Fedtri berkata, Tanah Suci bukanlah tempat di mana tetamunya akan menerima balasan kerana dosa-dosa lalu.

“Salah faham konsep Makkah / Tanah Suci. Ada segelintir yang berpendapat ini tempat ‘hukuman’ – petir menyambar, panas badan, tak nampak kaabah dan pelbagai lagi elemen #mastika yang bercanggah dengan konsep ‘rahmat’ dan ‘indah’ Tanah Suci.”

Menurut Fedtri, sesiapa sahaja ada melakukan dosa dan memang lumrah semua akan rasa gerun di Tanah Suci.

“Makkah. Madinah bukan tempat ‘magic’ / ada LCD untuk tayang dosa silam. Sebagai pendosa, memang lumrah semua akan rasa gerun tetapi kegerunan itu mengundang syahdu dan bahagia”

Fedhtri akui, hatinya dipenuhi kerinduan untuk menjadi tetamu Allahu sekali lagi.

“Setakat ini belum pernah dengar orang kata: Aku dah tak ingin datang Makkah lagi. Tak ada! Semua rindu”

Dalam sisi lain, Fedtri turut memberi ulasan terhadap isu hangat mengenai ibadah umrah yang menjadi topik utama rakyat Malaysia saat ini.

“Pasti Allah ingin tunjukkan sesuatu atas segala apa yang berlaku. Bukan kes yang tengah hangat ini saja tetapi kes penipuan umrah, scam pelaburan Makkah dan sejumlah kes lain yang mengecewakan pencinta kejujuran”


Bercuti Ke UK Setelah Brexit, Perlu Ke Pakai VISA? Ini Jawapannya!

Bermula 1 Februari, UK (United Kingdom) tidak lagi dianggap sebagai negara anggota EU  (Kesatuan Eropah), meskipun ia akan terus mengguna pakai undang-undang EU sehingga tempoh peralihan tamat pada akhir 2020.

Walau bagaimanapun, selepas Britain meninggalkan Kesatuan Eropah, apa yang akan berlaku kepada pelancong yang ingin pergi ke negara Ratu Elizabeth itu ya, adakah mereka memerlukan VISA?

Warganegara Malaysia yang ingin mengunjungi UK, tidak perlu bimbang, kerana tiada perubahan dalam perjalanan anda. Dengan kata lain, pelancong dari Malaysia boleh terus ke UK tanpa perlukan Visa ketika melakukan perjalanan ke sana sehingga 6 bulan.

Walaubagaimanapun, anda dikehendaki membawa dokumen-dokumen yang diperlukan untuk memohon VISA seperti passport, dokumen perjalanan dan sebagainya untuk ditunjukkan kepada pegawai imigrasi di UK.

Sementara itu, pelancong dari negara-negara Kesatuan Eropah, seperti Switzerland, Norway, Iceland dan Liechtenin, masih boleh menggunakan visa EU pada tahun 2020.

Meski begitu, semuanya dibawah kesepakatan antara UK dan UE, selagi peraturan dan regulasi UE masih berlaku di UK.

Dilaporkan oleh BBC, peralihan itu akan bermula selepas brexit berlangsung sehingga akhir tahun 2020. Semasa peralihan, kedua-dua EU dan UK akan merundingkan hubungan masa depan mereka.

Oleh itu, bagi pelancong dari EU yang merancang bercuti ke England pada tahun 2021, lebih baik menunggu hasil rundingan UK-EU mengenai kerjasama masa depan mereka.

Selepas tempoh peralihan, pelancong dari UK hanya dibenarkan melawat negara-negara di EU selama 90 hari dalam setiap 180 hari tanpa visa, tetapi mereka tidak dibenarkan bekerja atau belajar.

Berdasarkan laman resmi Kedutaan Inggeris, negara itu akan membuat sistem imigrasi sendiri untuk mengendalikan migrasi Uni Eropa setelah negosiasi pada bulan Desember mendatang. Walaupun Pemerintah Inggris selalu mengambil keputusan untuk mengurangi imigrasi dari luar UE, namun kali ini hal itu sengaja tidak dilakukan karena alasan ekonomi.

Seperti mana yang kita ketahui, semua rakyat Malaysia yang mahu bercuti ke negara-negara EU perlu melalui prosedur imigresen baru yang dikenali sebagai ‘European Travel Information and Authorisation System’ atau ETIAS.

Prosedur terbaru ini juga dilaporkan akan menjadi satu syarat wajib kepada semua pelancong dari negara berstatus ‘visa-free’.

ETIAS (Sistem Maklumat dan Kebenaran Perjalanan Eropah) bukanlah visa. Ia adalah kebenaran dalam talian yang diperlukan untuk naik kapal atau kapal terbang ke Kawasan Schengen.

Menurut laman web EtiasEurope.eu, pelancong dari negara berstatus ‘visa-free’ dibenarkan untuk tinggal di ‘Schengen Area‘ untuk tempoh maksimum 90 hari. ‘Schengen Area adalah semua negara dibawah Kesatuan Eropah (EU) kecuali Bulgaria, Croatia, Cyprus, Ireland, Romania dan United Kingdom.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Zahirkan Diri Sebagai Lelaki”- Mufti Wilayah Titip Ingatan Buat Sajat

Seperti yang dimaklumkan sebelum ini, pihak Mufti Wilayah Persekutuan akan memberi kenyataan lanjut berkenaan kontroversi melibatkan usahawan selebriti, Nur Sajat Kamaruzzaman atau nama sebenarnya Muhammad Sajjad Kamaruzaman selepas memakai pakaian perempuan di kota suci Mekah.

Terdahulu, usahawan ini mendakwa dirinya merupakan seorang khunsa namun disangkal oleh beberapa pihak selepas mendakwa dia tidak mempunyai bukti yang sah mengenai jantinanya.

Ekoran itu, sebentar tadi Mufti Wilayah Persekutuan, Datuk Seri Dr. Zulkifli Mohamad al-Bakri memuat naik satu peringatan kepadanya serta seluruh umat Islam. Titip Dr Zulkifli, dia menegaskan bahawa Pejabat Mufti Wilayah Persekutuan (PMWP) tidak pernah terlibat dalam pengesahan identiti jantina Sajat yang diuruskan oleh pihak Jabatan Kemajuan Islam Malaysia (JAKIM) pada tahun 2018 selain mendedahkan isu pengesahan jantina melibatkan pakar perubatan, ianya berada di bawah urusan pihak JAKIM.

Dalam kenyataannya itu juga, Dr Zulkifli sempat menitikan beberapa pesanan buat Sajat agar kembali kepada pangkal jalan dan mengambil peluang untuk bertaubat apatah lagi masih berada di sana hingga Jumaat ini.

“Sementara saudara Muhammad Sajjad berada di Tanah Suci Mekah dan Madinah, saya syorkan agar zahirkan diri sebagai seorang lelaki dan beribadatlah kepada Allah dengan sungguh-sungguh disamping mengisi masa dengan acara-acara ibadat”- tulisnya di Facebook.

Harapan mufti ini, dia mendoakan agar Sajat dikurniakan hidayah selain menjadikan umrah kali ini sebagai satu titik perubahan dalam kehidupannya.


[REVIEW] Filem M4M4 Wajib Tonton! Sarat Dengan Emosi

Pembuka tirai filem tempatan bagi tahun 2020, menyaksikan filem arahan Eyra Rahman yang berjudul M4M4 bakal ditayangkan pada 6 Feburari ini. Kami di Murai.my berkesempatan untuk menonton M44 terlebih dahulu menerusi acara Malam Gala yang diadakan baru-baru ini.

Melihatkan pada trailer nya sebelum ini, kami meletakkan harapan yang agak tinggi ubntuk M4M4 apatah lagi babak-babak yang ditunjukkan berjaya menyakinkan kami untuk menontonnya. Usai menonton M4M4,kami berpuas hati kerana filem seram thriller ini berjaya membuatkan kami ‘tak senang’ duduk dengan jalan ceritanya.

Biarpun masih awal, suka untuk kami gambarkan filem yang dibarisi pelakon-pelakon hebat seperti Nabila Huda, Kodi Rasheed, Niezam Zaidi, Bella Dowanna, Eyra Hazali, Ungku Hariz dan Izzy Reef ini mampu berada dalam senarai filem terbaik bagi 2020 dan wajib ditonton.

Malah lakonan Nabila Huda, Kodi Rasheed, Niezam Zaidi dan Bella Dowanna sememangnya wajar dipuji kerana berjaya membawakan watak lakonan mereka dengan baik. Jika dilihat Kodi dan Bella Dowanna bukanlah pelakon yang sudah dikenali namun di dalam filem ini mereka antara ‘kekuatan’ nya!

Bagi kami, M4M4 bermain dengan pelbagai emosi sehingga ada diantara babaknya mampu membuatkan air mata jantan kami berguguran kerana tersentuh dengan babak tersebut yang sememangnya merupakan antara realiti sebenar kehidupan apatah lagi buat seorang gadis yang menjadi mangsa rogol.

Malah perkembangan watak dan mesej yang disampaikan cukup cemerlang. Secara keseluruhannya adalah satu kerugian untuk anda sekiranya terlepas peluang untuk menonton naskhah yang baik seperti ini.

Mengisahkan mengenai Alya, seorang remaja berusia 15 tahun yang kin tinggal bersama ibunya, Aini. Pada suatu hari, Aini dan dua kawan baiknya iaitu Danny dan Elly telah diganggu oleh tiga orang samseng iaitu Apai, Luk dan Remy sehingga terjadinya pergaduhan diantara mereka. Memburukkan lagi keadaan, Alya telah menyiram air panas ke atas badan Apai bagi melindungi dirinya membuatkan Apai menyimpan dendam terhadap remaja itu yang menjadi punca segala konflik dan debaran di dalam filem ini!


Joaquin Phoenix Dinobatkan Sebagai Aktor Terbaik di BAFTA 2020. Ucapannya Undang Kontroversi!

Pelakon filem Joker, Joaquin Phoenix kembali memenangi trofi di British Academy Film Awards (BAFTA) 2020.

Pelakon yang dikenali lantang bersuara sebagai aktivis sosial berjaya mendapatkan trofi dengan kategori pelakon terbaik. Nama beliau sekali lagi mencuri perhatian apabila dia memberi ucapan pendek di atas pentas.

Menurut laporan dari BBC, Joaquin menegur bahawa tidak ada kepelbagaian antara pelakon dan pembikin filem. Bukan itu sahaja, beliau juga menggesa industri filem untuk membongkar sistem penindasan. Baca apa isi ucapannya!

Menjadi pelakon terbaik di Anugerah BAFTA 2020 membuatkan beliau merasa bahagia dan dihormati. Ini kerana berkat lakonan luar biasa ketika Joaquin memainkan watak Joker dalam filem yang ditayangkan pada tahun 2019 lalu.

Selain itu Joaquin juga mengkritik anugerah British itu kerana terdapatnya kekurangan kepelbagaian di kalangan pencalonan Anugerah BAFTA.

“Aku merasa keliru kerana begitu ramai rakan artis seperjuangan yang layak tidak mempunyai keistimewaan yang sama seperti aku. Aku fikir kita mengirim pesan yang sangat jelas kepada orang-orang ‘kulit berwarna’ (kaum lain) sehingga kalian tidak diterima di sini,” ujar Joaquin.

Adalah diketahui bahawa pencalonan untuk pelakon terbaik BAFTA Awards dipenuhi oleh Jonathan Pryce, Adam Driver, Leonardo DiCaprio dan Taron Egerton. Joaquin juga mengatakan bahawa masalah kekurangan kepelbagaian tidak boleh dibiarkan walaupun beliau menyokong keputusan jawatankuasa anugerah berprestij itu.

Sebelum ini, majlis penyampaian anugerah yang diadakan di Royal Albert Hall, London itu telah mencetuskan kontroversi apabila didapati hanya terdiri dari ‘orang putih’ yang dicalonkan dalam empat kategori pelakon filem.

Pelakon berusia 45 tahun itu juga menambah dia percaya kebanyakkan artis tidak mengharapkan hadiah dari trofi yang diperolehi. Hal ini disampaikan di hadapan Putera William dan Kate Middleton yang hadir mewakili anggota Kerajaan Inggeris.

Joaquin berharapa semua anak seni harus mendapatkan keistimewaan yang sama.

“Aku fikir itu adalah mesej yang kita hantar kepada orang yang banyak menyumbang kepada media dan industri. Aku tak berfikir setiap orang menginginkan penghargaan dan layanan istimewa, meskipun itulah yang kita berikan setiap tahun. Meraka hanya mahu diiktiraf, dihargai dan dihormati kerana kerja mereka.” kata Joaquin Phoenix.

Joaquin juga menasihati para tetamu undangan untuk memahami makna sistem perkauman.

Oleh kerana ucapan yang disampaikannya sebagai sangat kuat, beberapa penggiat industri filem memberi penghargaan kepada Phoenix.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adik Kandung Puteri Caroline, Juara Mentor Musim Ke-6 Mati Dibunuh

Mengejutkan! Menerusi kenyataan media dari Ketua Polis Daerah Wangsa Maju, seorang wanita telah membuat satu laporan polis yang mana telah menjumpai mayat seorang wanita yang dikenali di sebuah rumah yang terletak di Kampung Padang Balang Sentul Kuala Lumpur.

Hasil pemeriksaan mendapati mayat mangsa yang dikenali sebagai Lady Caccabella Binti Mohamad Kamel ditemui terbaring di atas katil dengan kesan tikaman pada perut. Mangsa yang berumur 24 tahun dan berasal dari Tanah Merah, Kelantan merupakan adik kepada Juara Mentor musim keenam iaitu Puteri Caroline.

Dalam pada itu, pihak polis turut menemui seorang suspek berusia 43 tahun dipercayai teman lelakinya di tempat kejadian. Namun begitu, dia telah dibawa ke Hospital Kuala Lumpur untuk mendapatkan rawatan kecemasan kerana mengalami muntah darah dan sesak nafas dipercayai akibat meminum cecair pencuci lantai.

Sebagai info, Puteri Caroline merupakan protege kepada ratu rock negara, Ella.


Tahniah! Nora Ariffin Dipilih Sebagai ‘Wajah’ Prettian

Pembuka tirai 2020 yang cukup manis buat penyanyi terkenal Nora Ariffin atau lebih dikenali sebagai Nora apabila dipilih sebagai ‘wajah’ jenama produk kecantikan, Prettian.

Menurut Pengarah Prettian Malaysia, Fauziah Abdul Aziz antara faktor mengapa mereka memilih Nora adalah kerana penampilan dan kecantikan semula jadi yang dimiliki oleh pelantun Hanya Satu itu seperti tidak dimakan usia. Tambahnya lagi, sebelum Nora bersetuju untuk berkolaborasi bersama, penyanyi ini terlebih dahulu mencuba produk Prettian.

‘Kita memang ada mendekati Nora dan beliau sendiri memilih untuk mencuba dulu produk ini sebelum bersetuju.Bagi kami, nora mempunyai kualiti paling signifikan dengan Prettian Malaysia iaitu asas kecantikan secara semula jadi’

Bagi Nora pula, dia menganggap peluang ini sebagai rezeki dan hikmah setelah apa yang terjadi sebelum ini. Enggan terus bersedih, dedah Nora dia berazam menjadikan tahun 2020 untuk bangkit semula. Malah dia turut mengambil kata-kata semangat daripada arwah anaknya, Alif sebagai pendorong untuk segera bangkit daripada kesedihan.

“Alhamdulillah, pertama kali saya berkolaborasi dengan produk Prettian dari Korea ini, sebelum itu saya mencubanya sendiri sebelum bersetuju jadi Duta dan produk Cleansing Oil adalah yang terbaik untuk saya”

”rezeki selepas melalui fasa sedih sebelum ini, bagi saya tahun 2020 sekarang untuk meneruskan kehidupan dan seterusya dapat berkongsi dengan peminat dan masyarakat semua produk yang bagus.’

“Saya sebenarnya tak nak fikir masalah kerana masalah memang selalu ada. Lagipun rasanya semua orang ada masalah. Sekarang sudah masuk 45 hari Alif pergi dan baru-baru ini kami buat tahlil sempena hari ke-40. Saya juga tiada edah yang perlu dituruti. Perbincangan bersama produk ini juga dibuat ketika Alif masih ada” katanya pada Murai.my ketika ditemui di majlis pelancaran Prettian Malaysia baru-baru ini.

Sebagai info, Prettian merupakan siri produk penjagaan kecantikan dari Korea yang dikenali sebagai K Beauty.

Menggunakan bahan asas semula jadi tanpa bahan kimia yang membantu memberikan kecantikan natural kepada pengguna yang dibawa khas dari Pulau Jeju.Nora juga dijangka akan bersama-sama dengan Prettian dalam siri jelajah promosi ke seluruh Malaysia dan mengadakan aktiviti bersama para pelanggan tidak lama lagi.


“Mengigil Aku Tengok”- Zul Yahya Ajak Boikot Produk Nur Sajat

Susulan dari tindakan usahawan kosmetik popular Nur Sajat dan rakan-rakannya yang didakwa mencemarkan agama Islam dengan berpakaian wanita ketika menunaikan umrah, ramai yang berang dan terkilan dengannya.

Ini termasuklah pelakon dan pelawak Zul Yahya yang meluahkan rasa kecewanya terhadap Nur Sajat atau nama sebenarnya Muhammad Sajjad Kamaruzzaman. Menurut Zul, insiden yang berlaku itu cukup memalukan apatah lagi turut melibatkan nama negara di mata dunia. Malah Zul turut membandingkan Sajat dengan seorang lagi usahawan sensasi, Safiey Ilias yang dilihatnya jauh lebih baik dan masih menjaga kesucian Mekah.

“Saya ramai kawan mak nyah tapi tak seteruk dan sebodoh ini. Nasihat saya kepada golongan ini kalau nak menunaikan umrah atau beribadah kena tengok asal-usul, ikut hukum jangan main redah.

“Cukup-cukuplah memalukan orang Malaysia, mencemarkan tempat suci. Menggigil aku tengok! Saya sedih dengan perkara ini seolah-olah agama saya dihina,”

Dalam perkongsiannya itu juga, Zul turut mengajak pengikutnya untuk memboikot produk keluaran Sajat namun menegaskan tindakan tersebut adalah sebagai satu pengajaran buatnya untuk kembali ke fitrah asal.

“Salah satu cara, kepada semua peminat Sajat, kalau boleh kita boikot produk Sajat!

Bukan nak sekat rezeki tapi bagi pengajaran. Kita sayangkan dia jadi kita ambil tindakan supaya tak tersasar lagi jauh.

Aku tak pernah jumpa kau walaupun suatu ketika dahulu lagi popular daripada kau. Jangan sampai aku jumpa kau! Aku tak akan pukul kau sebab sekarang tengah islahkan diri, aku tak akan maki tetapi ajak kau untuk berfikir ,”

Sejak dimuatnaik Ahad lalu, video tersebut telah ditonton oleh hampir 2 juta pengguna serta dikongsi lebih 17,000 kali di laman Facebook. Dalam perkembangan lain, rombongan Sajat dilaporkan akan kembali ke tanah air pada Jumaat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pray For Him”- Cik B ‘Sekolahkan’ Balik Diva AA

Baru-baru ini, selebriti sensasi Azwan Ali atau lebih dikenali sebagai Diva AA telah menggemparkan industri hiburan dengan bertindak membakar minyak wangi pemberian Dato Seri Vida serta turut mengeluarkan kata-kata kesat terhadap usahawan itu.

Dalam rakaman video yang dikongsi Azwan di laman Twitter nya,dia turut memerli Vida dan dua arwah anaknya yang terkorban dalam tragedi kebakaran tujuh tahun yang lalu. Dek kerana video tersebut, Vida berasa sedih dengan penghinaan tersebut serta mencetuskan kemarahan dikalangan warga net akibat sikap Azwan yang dianggap mereka agak keterlaluan.

Terbaru, anak perempuan Vida iaitu Cik B telah memuat naik video gelagat spontan nya menari di aplikasi TikTok. Menariknya mengenai video tersebut, Cik B atau nama sebenarnya Edlynn Zamilleen Muhammad Amin, 15 telah menggunakan suara ‘makian’ Azwan sebagai latar belakang muzik tariannya yang mencuit hati para pengguna laman Twitter.

— cikb havoc (@HavocCikb) February 2, 2020

Di kesempatan itu, Cik B turut memberi sindiran kepada pengacara tersebut yang beranggapan bahawa dia seperti mempunyai penyakit mental yang dikenali ‘narcissistic disorder’.

Biarpun begitu, Cik B berkata perkongsian itu bukanlah untuk membencinya sebaliknya mengharapkan agar Azwan segera mendapatkan rawatan dari pakar. Terdahulu, isu ini timbul gara-gara Azwan meminta bayaran di atas kemunculannya di dalam program Cik B Vaganza Food Fest di Johor Bahru, baru-baru ini.


Ini Sebabnya Orang Jepun Berani ‘Berbogel’ Dengan Orang Ramai di Onsen

Salah satu perkara yang perlu anda cuba ketika melancong ke Jepun adalah mandi di onsen. Onsen adalah mandian air panas tradisional Jepun.

Onsen bukan aktiviti mandi dalam kolam biasa. Terdapat beberapa etika yang anda mesti faham apabila anda mahu merendam dalam onsen. Bermula dari pembersihan diri sebelum mandi justeru menanggalkan semua pakaian atau berbogel.

Ya, anda perlu merendam dengan keadaan badan tanpa seurat benang, walaupun anda perlu berendam bersama pengunjung lain. Kerana ia telah menjadi tradisi dan kebiasaan, berbogel sambil merendam di onsen tidak lagi menjadi pelik bagi penduduk Jepun.

Walaupun ruang mandi antara lelaki dan wanita dibuat berasingan, sudah pasti anada kurang selesa atau malu. Selain itu, tidak mustahil, anda akan melihat orang lain dan membandingkan diri anda dengan diri sendiri.

Menurut BBC, onsen di Jepun telah wujud sejak lebih dari 1,000 tahun. Jadi onsen begitu sinonim dengan tabiat orang Jepun, penduduk setempat akan membawa anak-anak mereka ke onsen sejak anak-anak mereka dari usia kecil lagi.

Di onsen, kanak-kanak akan secara automatik mengetahui bahawa berbogel bukan sesuatu yang akan menjadi malu. Mana-mana bentuk badan dan saiz, parut, stretch mark, dan ketidaksempurnaan diterima.

Stephanie Crohin, salah seorang ekspatriat dari Perancis yang kini menjadi warganegara Tokyo, dan untuk Persatuan Tokyo Sento mengatakan bahawa onsen adalah tempat di mana sesiapa sahaja boleh datang dengan ketidaksempurnaan diri dan tidak ada yang peduli.

Dengan menawarkan ruang untuk berbogel bersama orang lain, mandi awam di Jepun membiasakan kanak-kanak untuk belajar menerima perbezaan. Tidak perlu terlalu peduli terhadap pelbagai bentuk badan yang biasanya mereka temui di media sosial, majalah, atau filem.

Satu perkara yang sangat diterapkan dalam budaya Jepun adalah hierarki yang menghargai usia dan pengalaman. Kebudayaan itu menimbulkan rasa segan dan menghormati orang yang lebih tua atau lebih berpengalaman.

Dengan mandi bersama dalam onsen, semasa anda berbogel, anda juga akan melepaskan status sosial atau darjat anda. Falsafah itu dikenali sebagai Hadaka no tsukai yang bermaksud hubungan terbuka.

Mandi bersama di onsen menjadikan pengunjung-pengunjung lebih akrab. Sama ada kepada rakan sekerja, rakan rapat, atau keluarga. Onsen juga kadang-kadang memberi peluang kepada pengunjung untuk membuka diri kepada orang lain dengan lebih mendalam, bahkan ke tahap yang lebih peribadi.

Bukan sahaja dengan rakan sekerja, onsen juga boleh membantu mewujudkan hubungan rapat dan rapat antara kanak-kanak dan ibu bapa. Skins yang berlaku apabila mandi bersama membuat kanak-kanak dan ibu bapa lebih terbuka dengan satu sama lain.

Wow, dalam juga makna falsafah yang digunakan dalam onsen. Pernahkah anda mencuba tradisi ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kelakar! Super Junior Menyanyikan Lagu Hits Dalam Bahasa Indonesia

Seperti yang sedia maklum, kumpuan Super Junior atau juga dikenali sebagai SuJu telah membuat kemunculan semula mereka pada tahun ini. SuJu yang dianggotai Ryeowook, Donghae, Leetuk, Kangin, Siwon, Yesung, Eunhyuk, Kyuhyun dan Heechul bakal tampil dengan buahtangan terbaru buat peminat mereka terutamanya di Asia dengan konsert jelajah “Super Show 8: Infinite Time” bermula Oktober 2019. Mereka telah membuat persembahan di Jepun,Thailand dan Filipina.

Tidak terkecuali Malaysia juga berada dalam senarai jelajah mereka dengan menyaksikan 8 anggota SuJu ‘turun padang’ pada 1 Mac hadapan. Dalam pada itu, tular di media sosial mengenai beberapa sedutan video rakaman kumpulan ini menyanyikan beberapa lagu hits mereka seperti Sorry Sorry dan Mr Simple.

Menariknya mengenai video tersebut, mereka bukan sahaja menyanyikan dalam versi asal malah turut digubah beberapa liriknya di dalam bahasa Indonesa.

Rata-rata peminat berasa begitu terhibur menonton video tersebut malah turut memuji ada diantara mereka berjaya menyanyikan lagu tersebut dalam bahasa Indonesia dengan cukup baik. Sehingga kini video tersebut telah mencecah lebih dari 800 ribu tontonan serta mendapat tanda suka lebih dari 100 ribu pengguna YouTube


[REVIEW] Filem Perempuan Tanah Jahanam Seram Lagi Kejam!

Satu lagi naskhah Joko Anwar berjaya kami tonton selepas kali terakhir menonton Gundala yang juga hasil arahannya. Tatkala melihat pada nama pengarah nya, terdetik dalam hati kami untuk meletakkan satu harapan yang tinggi dalam filem Perempuan Tanah Jahanam.

Biarpun pada permulaan filem ini agak meleret namun kami menyukainya kerana garapan antara debaran dan pengenalan watak-watak utama dirancang dengan baik  dan sedikit sebanyak tidaklah membosankan. Malah elemen seram yang pada mulanya kami beranggapan hanya mimpi semata-mata ternyata meleset kerana ianya merupakan insiden sebenar yang terjadi.

Malah faktor meletakkan wayang kulit sebagai salah satu alat mistik dan pendedahan sisi ‘gelap’ alat traditional ini berjaya menjadikannya sebagai tunjang filem yang begitu menyeramkan. Sedikit spoiler disini, buat anda yang tertanya dalam filem ini wayang kulit tersebut diperbuat daripada kulit manusia dan ianya turut ditunjukkan dalam jalan cerita Perempuan Tanah Jahanam. Kami turut menyukai sinematografi nya yang sesuai dengan tema filem sebagai naskhah seram thriller.

Namun begitu, ada beberapa kekurangan yang dapat dilihat. Salah satunya Joko dilihat seperti terlalu mencuba menyaingi filem hits nya terdahulu, Pengabdi Setan. Akan tetapi tidak dapat dinafikan Joko merupakan salah seorang pengarah filem Indonesia yang cukup kami kagumi.

Selain itu, pengenalan watak seram oleh 3 kanak-kanak perempuan yang terlalu singkat seolah-olah ‘memotong’ perasaan khusyuk kami untuk mengetahui dengan lebih lanjut mengenai kisah sebenar yang terjadi. Apa pun, Perempuan Tanah Jahanam mampu membuatkan anda mencubit diri sendiri setelah menonton beberapa babak filem ini. Wajib tonton!

Mengisahkan mengenai seorang gadis muda bernama Maya yang terselamat daripada percubaan dibunuh di bandar dan membuat keputusan untuk ke kampung halamannya selepas mendapat tahu dia mewarisi sebuah rumah di sana.Bersama rakannya Dini, tanpa disedari sebenarnya penduduk kampung sudah lama ingin membunuhnya demi menghentikan sumpahan yang mengganggu kampung mereka selama bertahun-tahun.

Dia menyedari bahawa dia kini perlu berjuang untuk meneruskan hidup disamping merungkai masa silamnya yang rumit dengan lebih mendalam. Perempuan Tanah Pawagam akan mulai menghantui  pawagam TGV  berdekatan anda bermula 6 Februari 2020.


Anda Akan Menyesal Jika Bawa 5 Barang Ini Ketika Traveling ala ‘Backpacker’

‘Backpacking’ merupakan salah satu cara mengembara dengan kos rendah. ‘Backpacker’ biasanya membawa beg galas untuk menyimpan barang dan membawa pakaian yang minima serta peralatan lain yang diperlukan.

Untuk menjadi praktikal, tentu saja terdapat beberapa tips yang perlu dipertimbangkan ketika backpacking. Dipetik dari The Travel, berikut adalah 5 Barang yang tidak disarankan dan akan menyesal jika dibawa ketika perjalanan.

Bawalah kasut yang paling selesa dan tahan lama. Tidak perlu bersusah payah membawa lebih dari satu pasang. Untuk jenis kasut, pertimbangkan jenis kasut sukan atau sandal mengikut kesesuaian perjalanan anda. Oleh itu, jangan membawa banyak kasut kerana semata-mata untuk terlihat bergaya. Kebiasaannya backpacker lebih utamakan mengisi barang keperluan asas dalam begnya.

Semasa perjalanan, pertimbangkan masa yang tepat untuk membeli ole-ole apabila berada di destinasi tertentu. Menurut The Travel, lebih baik untuk membeli saat hari terakhir sebelum pulang. Cara sedemikian untuk boleh meringankan beg dan mengurangkan risiko rosak apabila disimpan di dalam beg.

Sehelai seluar jeans lebih daripada cukup untuk pengembaraan anda dengan backpacking. Membawa lebih dari satu seluar jeans akan boleh menganggu perjalanan anda. Seluar jeans atau denim adalah berat dan sukar dilipat.

Cuaca adalah perkara yang penting untuk diperhatikan, kerana ia berkaitan dengan beg yang dibawa. Sekiranya perjalanan di musim hujan, payung antara barang yang diperlukan.

Tetapi jika dengan backpacking, baju hujan lebih sesuai berbanding dengan payung. Kerana, baju hujan dapat dilipat, sementara payungnya memiliki ukuran yang susah untuk disimpan. Apabila menggunakan baju hujan, ia juga mungkin untuk menutup seluruh badan dan beg.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipuji Peminat! Tya Ariffin Kini Sudah Berhijab?

Sejak beberapa hari yang lalu, pelakon dan pengacara kelahiran Indonesia, Tya Ariffin kelihatan manis mengenakan hijab selepas memuatnaik foto di laman Instagram nya.

Melihatkan pada penampilan terbaharu menantu tiri Datuk Seri Siti Nurhaliza itu, ramai peminat memuji keayuan yang dimilikinya selain menganggap penampilan itu begitu sopan. Bagaimanapun, Tya atau nama sebenarnya Nurtria Wulandari Arifin mengambil keputusan untuk tidak mengesahkan imej terbaharunya itu biarpun mendapat pujian ramai.

Seperti menguatkan lagi dakwaan peminat,menerusi laman Insta-story Tya turut memperlihatkan selebriti ini masih mengenakan hijab. Walaupun begitu, rata-rata peminat tetap mendoakan yang terbaik buat Tya selain mengharapkan agar dia terus dengan imej yang sedemikian.

Sebagai info, Tya telah mendirikan rumah tangga dengan Asyraf Khalid pada 1 November 2015. Hasil perkahwinan, mereka dikurniakan dua orang cahaya mata, Arif Jiwa dan Azzahra Jiwa.


[GIVEAWAY] Tayangan Eksklusif Filem ‘Box Office’ Korea: Secret Zoo

Seperti yang dimaklumkan oleh pihak GSC Movies, filem komedi dari Korea The Secret Zoo bakal ditayangkan di pawagam mereka bermula 16 Februari ini.

Menariknya mengenai The Secret Zoo ini, ianya telah mencatat rekod ‘box office’ di negara itu yang mana telah mengalahkan rekod kutipan filem antarabangsa yang lain seperti Bad Boys For Life dan Dolittle. Malah pengarah filem ini juga cukup dikenali kerana filem terbitannya terdahulu berjudul “Extreme Job” juga berjaya pecah panggung dan cukup menghiburkan!

Khas buat pembaca Murai.my yang bertuah, dengan kerjasama GSC Movies kami ingin mengajak 10 orang pembaca kami yang bertuah untuk menonton filem ini lebih awal pada hari Selasa, 11 Februari 2020, jam 9.00 malam bertempat di GSC One Utama.

Setiap pembaca yang dipilih oleh kami akan memenangi sepasang tiket ke tayangan awal filem ini. Caranya cukup mudah! anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.


“Ya Allah..Maafkan Aku” – Nur Sajat Terus Kongsi Gambar Berhijab Di Mekah

Sejak minggu lalu, hangat memperkatakan mengenai kontroversi melibatkan usahawan kosmetik Nur Sajat Kamaruzzaman atau nama sebenarnya Muhammad Sajad Kamaruzzaman ekoran berpakaian seperti wanita bersama rakan-rakannya di ketika menunaikan umrah di Mekah.

Ketika ini, rombongan Sajat masih lagi berada di Tanah Suci dan dijangka akan pulang ke tanah air pada Jumaat ini. Di saat isu tersebut menjadi topik sensasi, ramai pihak menuntut Sajat untuk kembali ke fitrah asal selain membuat permohonan maaf secara terbuka.

Isu tersebut bukan sahaja mendapat liputan media dalam negara malah turut disiarkan di beberapa negara termasuk Thailand dan Indonesia.

Biarpun begitu, menerusi carian Murai.my di laman Instagram usahawan itu kelihatan beberapa posting terus dikongsi oleh Sajat termasuklah posting terbaharu yang memperlihatkannya sekali lagi berkongsi gambar dia memakai pakaian wanita. Menerusi status posting tersebut, Sajat menitipkan doa serta memohon maaf atas kesilapan yang pernah dilakukannya.

Terdahulu, menerusi laporan Harian Metro agensi yang membawa Sajat mendakwa ahli perniagaan itu mengaku sebagai lelaki ketika mendaftar untuk mengerjakan umrah. Jurucakap Albayt Travel (M) Sdn Bhd berkata, ketika proses untuk pendaftarannya mengerjakan umrah, Nur Sajat memang mengemukakan dokumennya sebagai lelaki dan tidak pernah memberitahu dia seorang khunsa. Menurutnya, apabila tiba di tanah suci Makkah, dia sebaliknya memberitahu kepada mutawiff di sana dirinya seorang khunsa.


4 Fungsi Aplikasi ‘Setel’ Ini Boleh Hilangkan ‘Sakit Kepala’ Anda

Pada hari ini, aplikasi dompet digital atau e-wallet sangat berpengaruh dan menjadikannya sangat mudah apabila kita melakukan transaksi melalui telefon pintar, tengah baring-baring pun boleh buat transaksi wang.

Jika sebelum ini dengan menggunakan e-wallet kita boleh buat pembayaran isi minyak di kaunter stesen minyak, tapi kini tak perlu lagi.

Aplikasi mudah alih pembayaran elektronik pertama di Asia Tenggara, Setel membolehkan pengguna membuat pembelian bahan api dari kenderaan mereka sendiri. Lebih menarik, pelanggan PETRONAS  tidak lama lagi dapat menggunakannya di seluruh Malaysia.

Setel boleh digunakan di lebih daripada 700 stesen PETRONAS di Malaysia dan dijangka berkembang pesat di seluruh negara dalam beberapa minggu akan datang.

“Sehingga Januari 2020, Setel mencatatkan lebih daripada 3 juta transaksi dan mendapat sambutan positif daripada para pelanggan kami di Lembah Klang. Kami kini bersedia untuk menawarkan Setel di seluruh negara dan memperkenalkan ciri baru yang menarik pada bulan-bulan akan datang, “kata Iskandar Ezzahuddin, Ketua Pegawai Eksekutif Setel.

Sedar atau tidak, aplikasi Setel ini mempu mempengaruhi hidup anda seharian dalam membuat perjalanan. Lepas ini tak sakit kepala dah! Nak tahu apakah kelebihannya? Jom semak!

Pernah tak anda mengalami  situasi anak kecil meragam dalam kereta sehinggakan anda susah untuk membuat pembayaran isi minyak di kaunter?

Hal ini biasa berlaku kepada para suri rumah ketika membuat perjalanan untuk menghantar anak ke sekolah mahupun ke rumah pengasuh.

Tapi dengan Setel, pengguna tidak perlu turun dari kenderaan untuk ke kaunter buat pembayaran, mereka hanya perlu melakukan pembayaran menggunakan aplikasi tersebut yang berpaut terus dengan pam minyak di stesen terbabit.

Pernah tak anda mengalami situasi, mahu beli minuman atau makanan di Kedai Mesra Petronas tapi ‘parking’ penuh? Kesudahannya anda terpaksa membatalkan niat anda dan berlalu keluar dari Stesen minyak.

Kini anda tak perlu bimbang, Setel juga mempunya fungsi baru baharu pembelian barangan di rangkaian Kedai Mesra Petronas.

Selain pembelian melalui aplikasi itu memudahkan pelanggan dan Petronas Dagangan menyediakan Setel Pit Stop bagi memudahkan pelanggan mengambil pesanan mereka secara pandu lalu.

Situasi ini memang sering berlaku di mana-mana Stesen Minyak, lagi-lagi di waktu kemuncak pada awal pagi.  Sebab selalunya di kaunter ni kena beratur panjang untuk membuat pembayaran isi minyak.

Dengan adanya Setel di telefon bimbit anda, tak payah beratur panjang dah, segalanya dihujung jari untuk buat pembayaran.

Nak hantar resit kepada ‘HR untuk ‘Claim’ tapi hilang? Itu perkara biasa terjadi, jadi lepas ini tak perlu pening kepada kerana anda boleh mencetak segala transaksi pembayaran isi minyak di aplikasi Setel melalui email.

Senang bukan? Lepas ini kalau nak buat ‘mileage claim’ dekat tempat anda bekerja, tak perlu bersusah payah nak minta resit dekat kaunter stesen minyak.

Untuk info, Setel juga bekerjasama dengan Media Prima Bhd menyediakan fungsi undian bagi Anugerah Juara Lagu ke-34 (AJL34). 100 pengundi bertuah juga akan memenangi baucar bahan api bernilai RM1,000 setiap satu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jackie Chan Tawar Ganjaran Wang Tunai Untuk Pencipta Penawar Coronavirus

Ketika ini, dunia sedang menumpukan untuk tangani gejala wabak Coronavirus yang dilaporkan berada di tahap membimbangkan.Sebagai rekod, seramai hampir 25,000 individu di 28 buah negara telah dijangkiti dengan jumlah kematian mencecah 500 orang.

Terbaru, turut simpati dan bimbang dengan penularan wabak tersebut pelakon popular antarabangsa, Jackie Chan bermurah hati untuk menawarkan ganjaran wang tunai berjumlah 1 juta yuan (RM587,709) buat mana-mana pihak mahupun individu yang berjaya menghasilkan penawar wabak itu. Pengumuman itu telah dibuat Jackie menerusi aplikasi Weibo baru-baru ini sebagai tanda terima kasih buat pencipta penawar Coronavirus.

Bagaimanapun, Jackie berharap agar peminat dan orang ramai tidak membuat sebarang tanggapan yang salah mengenai hasratnya itu. Jelas pelakon Vanguard ini, tawaran tersebut bukanlah mengenai perihal wang ringgit sebaliknya tidak sanggup melihat keadaan negara nya semakin parah apatah lagi melibatkan nyawa yang sudah terkorban. Sehingga kini perkongsian pelakon itu mendapat lebih 53,000 tanda suka selain mendapat maklum balas positif daripada netizen.


[VIDEO] Akui Pernah Bercinta Dengan ‘Non-Muslim’, Yuna Kongsi Nasihat Kepada Peminat

Agama yang berbeza sering menjadi halangan untuk cinta bersatu kerana agama adalah masalah iman dan cinta adalah perasaan.

Tanpa diduga hal ini pernah dialami oleh penyanyi antarabangsa Yuna Zarai. Walaupun sudah berumah tangga dengan Adam Yousof Mohamed Sinclair, 2 tahun yang lalu, namun dia agak terbuka untuk menceritakan kisah cinta lama yang meninggalkan parut dalam kehidupannya.

Pengakuan ini telah dibuat menerusi sebuah video yang bertajuk “Hotline: Fans Call Pop Star Yuna For Advice’ di saluran Youtube Jubilee. Dalam video itu, Yuna menjawab panggilan dari peminatnya untuk bertanyakan soalan dan mendapat nasihat. Rata-rata pemanggil sangat teruja kerana berpeluang bercakap dengan penyanyi pujaan mereka.

Berbeza dengan pemanggil yang satu ini yang memperkenalkan dirinya dengan nama Hameed. Lelaki ini seolah-olah tidak begitu teruja malah kedengaran seperti dalam kesedihan.

Ketika berada di dalam talian, lelaki itu terus memberitahu bahawa dia baru berpisah dengan kekasihnya selepas menjalinkan hubungan cinta selama setahun.

Menurut lelaki tersebut, dia berpisah kerana perbezaan agama dimana dia beragama Islam dan kekasihnya menganut agama Kristian.

Tambahnya lagi, bekas kekasihnya mendapat tekanan yang kuat dari keluarga dan itu punca utama mereka berdua berpisah.

“Kami baru berpisah kerana saya seorang muslim. Dia (kekasih) mendapat tekanan dari keluarga, bagi saya alasan itu bukanlah besar sangat seolah-olah saya seperti melakukan kesalahan. Saya tidak pernah menipu dia. Jujur saya cakap, saya sangat baik sebagai kekasihnya. Ini memang gila. Saya tak pernah minta untuk lahir dan dibesarkan di sini di Amerika. Orang di luar sana masih melihat kelainan dalam diri saya kerana agama saya”-katanya menerusi telefon.

Mendengar luahan lelaki itu, Yuna memberi respon yang positif dan mengakui pernah melalui permasalahan yang sama sebelum ini.

“Saya akan bercakap jujur sekarang, saya pernah melalui situasi yang sama seperti awak. Saya pernah menjalinkan hubungan cinta dengan seorang lelaki yang bukan muslim dan ia sangat sukar. Kadang-kadang kena terima bahawa seseorang tidak mahu menjadi sebahagian daripada agama kita. Ia memberi kesan kepada hidup saya, dan mungkin itu apa yang kekasih anda mengalaminya sekarang.”

Yuna turut menasihati lelaki itu supaya menghormati dan membiarkan bekas kekasihnya membuat keputusan sendiri.

“Kamu harus biarkan dia membuat keputusan sendiri, dan perlu hormatinya dengan memberi sedikit ruang. Saya percaya kamu berdua akan kekal menjadi kawan”

Yuna akui, perpisahan sangat sukar juga menyakitkan, namun dia percaya lelaki ini mampu melaluinya. Dalam video tersebut, rata-rata penonton memuji sikap Yuna dalam menasihati peminatnya secara terbuka, malah ramai meminati dan mahu mengenali penyanyi berusia 33 tahun itu lebih dekat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Backpacker Atau Flashpacker, Anda Jenis ‘Traveler’ Yang Mana?

Dikalangan pengembara atau traveler, terdapat dua istilah yang selalu kita dengar iaitu backpacker dan flashpacker. Dipetik dari Nomadsworld, yang paling membezakan dengan kedua-dua istilah ini, adalah cara mereka membelanjakan wang.

Walaupun ia berbeza, tetapi gaya dan cara kedua-duanya mengatur perjalanan adalah sama.

Backpackers sering dianggap sebagai traveler yang melakukan perjalanan dengan berjimat-cermat dan semurah yang mungkin. Sedangkan flashpacker mempunyai bajet yang lebih besar.

Bercakap soal bajet, flashpackers juga mencari tiket murah, tetapi mereka tidak teragak-agak untuk menghabiskan lebih banyak wang dan memperuntukkan perbelanjaan tambahan demi menikmati pelbagai aktiviti menarik ketika berada di sesebuah destinasi.

Backpackers tetap melakukan perjalanan dengan murah dan paling menjimatkan. Maka segala hal yang ditemukan selama perjalanan akan selalu dinikmati.

Begitu juga dengan makanan, backpacker akan memilih makanan termurah, singgah kedai jalanan ataupun bawa bekal makanan sendiri, hanya untuk mengisi perut.

Namun untuk flashpacker, mereka tidak kemut untuk membeli makanan dan sanggup membayar lebih demi menikmati sajian yang diinginkan.

Soal penginapan, flashpacker mengutamakan keselesaan. Walaupun menginap di asrama dan berkongsi bilik dengan penginap yang lain, namun flashpacker masih mempertimbangkan untuk memilih asrama bertaraf 3 bintang yang mempunyai kemudahan dan fasilti yang lebih baik.

Manakala backpackers pula lebih memilih menginap tempat yang paling murah ataupun kalau boleh dapat menumpang di rumah teman yang tidak perlu mengeluarkan wang.

Kini jelas perbezaan utama antara backpacker dan flashpacker adalah jumlah wang yang mereka belanjakan sepanjang traveling. Jadi anda yang mana satu ya?


Tinggal Kenangan! Pawagam GSC Pavilion Bakal Ditutup Selamanya

Benar! Menerusi kenyataan rasmi yang dikeluarkan oleh pihak Golden Screen Cinema (GSC), salah satu cawangan mereka yang terkemuka iaitu di Pavilion bakal ditutup buat selamanya.

Dalam kenyataan tersebut, pawagam GSC Pavilion akan ditutup berkuat kuasa pada 16 Februari hadapan.

Malah pihak GSC turut mengambil kesempatan buat pelanggan setia mereka yang sering kali menyokong dan mengunjungi cawangan di pusat membeli belah elit itu.

Bagaiamanapun, orang ramai masih boleh menonton filem pilihan mereka di cawangan GSC berhampiran seperti di MyTown, Cheras, GSC Quill City Mall dan The Garden Mall.

Dalam perkembangan lain, terdapat ura-ura yang mengatakan lokasi tersebut bakal diambil alih oleh sebuah syarikat pawagam dari China. Sebagai info, pawagam GSC Pavilion mula dibuka pada 29 November 2007.


[VIDEO] Nur Sajat Menangis! Terharu Dapat Cium Kaabah

Biarpun terus dikecam dengan netizen, usahawan kosmetik terkenal Nur Sajat Kamaruzzaman tetap berkongsi beberapa foto dan video ketika sedang mengerjakan ibadah umrah di Tanah Suci Mekah.

Terbaru, Sajat atau nama sebenarnya Muhammad Sajjad Kamaruzaman sekali lagi berkongsi beberapa kenangannya di sana termasuklah beberapa sedutan video di laman Insta Story miliknya. Dalam video tersebut, kelihatan Sajat yang mengenakan jubah wanita dan bertudung sedang menangis sambil mencium Kaabah.

Menerusi foto yang dikongsi pula, Sajat turut menitipkan kapsyen memohon keampunan Allah atas segala dosa yang dilakukannya sebelum ini. Namun, menerusi carian Murai.my mendapati usahawan itu masih lagi menutup ruangan komen.

Dalam perkembangan lain, difahamkan rombongan Sajat sudah tiba di tanah air dan dijangka akan membuat kenyataan bersama media dalam masa terdekat. Sejak minggu lalu, hangat memperkatakan mengenai etika Sajat yang berpakaian seperti wanita ketika mengerjakan umrah biarpun mendaftar sebagai seorang lelaki.

Dek kerana tindakannya,ramai yang mengecam dan mengundang kemarahan netizen yang disifatkan mereka seperti mencemari agama Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cristiano Ronaldo Dapat Hadiah Kereta Mewah Dari Teman Wanita

Buat yang tidak tahu, bintang sukan terkenal dunia Cristiano Ronaldo sememangnya merupakan seorang individu yang mempunyai koleksi kereta mewah yang pelbagai.

Maka tidak hairanlah Cristiano dikira sebagai salah seorang jutawan. Terbaru, menambah senarai koleksi kereta miliknya adalah sebuah kereta mewah Mercedez Benz yang dianggarkan bernilai £150k (RM801,620.25). Lebih manis, kereta itu merupakan hadiah bersempena ulang tahun kelahirannya yang ke-35.

Menurut sumber, kereta mewah itu telah diberikan oleh teman wanita Cristiano, Georgina Rodriguez dalam sebuah kejutan yang turut disaksikan rakan dan kenalan rapat mereka di Turin, Itali.

A post shared by Georgina Rodríguez (@georginagio)

Dalam video yang dikongsi Georgina menerusi laman Instagram nya, kelihatan Cristiano memeluk Georgina tatkala terkejut dengan kejutan yang dilakukan oleh mereka sambil tersenyum lebar. Dianggarkan sehingga kini, Cristiano mempunyai 9 buah kereta mewah termasuk satu daripadanya merupakan kereta paling mahal di dunia, Bugatti yang mencecah RM54 Juta.


Anda Kaki Wayang? TGV Cinemas Tawar Promosi ‘Refill Popcorn’

‘Pakej’ wayang anda sudah pastinya tidak akan lengkap tanpa popcorn bukan? Malah buat mereka yang sering kali beli popcorn, terpaksa mengawal nafsu seketika untuk memakannya sebelum filem ditayangkan. Jika tidak, sudah pasti akan kehabisannya!

Khas buat mereka yang alami situasi tersebut, kini TGV Cinemas telah mengadakan promosi khas buat penggemar popcorn! Ini kerana TGV telah menawarkan tawaran hebat dengan memperkenalkan popcorn bucket dan tumbler yang membolehkan anda mengisi semula popcorn dan minuman yang diinginkan.

Caranya, hanya perlu membawa kedua-dua popcorn busket dan tumbler tersebut bagi setiap kali ingin membuat pengisian semula.Namun begitu, perlu diingatkan untuk setiap pengisian semula akan dicaj sebanyak RM5.90 dan tersedia untuk Hollywood Popcorn sahaja. Bagi tujuan pembelian ‘bucket’ dan ‘tumbler’ yang berharga RM29.90 ini akan tamat pada 29 Februari 2020 namun pengisian semula diadakan sepanjang tahun.


Siapa Sangka, Naik ‘Roller Coaster’ Mampu Sembuhkan Penyakit Berbahaya Ini

Pakar-pakar dari Michigan State University, Amerika Syarikat telah membuat satu kajian yang agak luar biasa. Kajian yang diketuai oleh Profesor David Wartinger menghasilkan fakta yang menarik bahawa penghidap batu karang sangat dinasihatkan untuk menaiki roller coaster untuk sembuh.

Penyakit batu karang (kidney stone) adalah masalah kesihatan yang lazim terjadi di kalangan lelaki.

Ubat batu karang yang paling berkesan sememangnya agak sukar ditemui. Oleh itu, segala langkah pencegahan patut diambil dari awal lagi seperti mengenali tanda-tanda batu karang jika ia mula menyerang seseorang.

Ini bukan bermakna bahawa hanya dengan menaiki roller coaster sekali, kita dapat menyembuhkan masalah batu ginjal secara langsung, tetapi jika rajin naik roller coaster secara berkala, badan secara semulajadi akan mendorong batu karang keluar dari saluran kencing yang pastinya akan menyembuhkan penyakit.

Menurut BBC, pemenang hadiah Nobel 2018 itu mendapat idea yang menarik ini apabila salah seorang pesakitnya sedang bercuti di Walt Disney World.

Pada masa itu, pesakit itu mendakwa bahawa batu ginjal yang dia telah derita telah keluar sendiri selepas menaiki roller coaster. Tertarik dengan ini, Prof. Wartinger kemudian menjalankan eksperimen yang berkaitan dengan ini, tetapi dengan menggunakan simulasi menggunakan model silikon.

Model ini dibuat semirip yang mungkin dengan keadaan pesakit yang terjejas oleh batu ginjal yang kemudian dikondisikan seolah-olah dia menunggang roller coaster.

Hasil kajian ini, 64 peratus batu karang boleh keluar sendiri setelah model silikon ini dinaikkan pada roller coaster.

“Nampaknya menaikil roller coaster secara teratur dapat membantu pesakit batu ginjal supaya batu-batu ini keluar dari badan mereka secara semula jadi. Di samping itu, rasa sakit di buah pinggang juga boleh dikurangkan, “kata Prof. Wartinger dipetik dalam jurnal berjudul American Osteopathic Association.

Melihat fakta ini, penghidap batu ginjal seolah-olah boleh mula melakukan kebiasaan menaiki roller coaster untuk membantu penyembuhan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Ulas Video Insiden Wanita Mengamuk Kereta Ditunda

Media sosial baru-baru ini digemparkan dengan sebuah video yang memaparkan aksi duluar kawalan seorang wanita di ibu kota. Difahamkan insiden itu bermula selepas kereta miliknya ditunda oleh pihak berkuasa kerana kesalahan meletakkan kenderaan.

Insiden itu telah dirakan oleh netizen dan sekaligus mengundang tertawa orang ramai yang rata-ratanya menganggap wanita itu kurang waras.

Walaubagaimanapun, insiden ini tidak sepatutnya dijadikan bahan jenaka, kerana berkemungkinan besar wanita ini mengalami masalah kemurungan. Siapa tahu?

Masalah depresi ini bukan sesuatu yang boleh diambil mudah. Lebih-lebih lagi jika dialami tanpa disedari oleh diri sendiri. Hal ini turut mendapat perhatian oleh pelawak antarabangsa, Harith Iskander. Menerusi tulisan di Instagram peribadinya, Harith berharap orang ramai mengambil peduli tentang isu kesihatan mental.

“Kesihatan mental ada isu yang sebenar. Apa sahaja yang diharungi oleh wanita ini dalam hidupnya, ia mesti sesuatu yang dahsyat. Tingkah laku seperti ini sebenarnya tidak sihat dan saya percaya ia biasanya disebabkan oleh kekecewaan, kemarahan, kesakitan dan apa sahaja yang keperitan dalam kehidupannya.

Saya berharap dia mendapat ketenangan. Kesihatan Mental adalah sesuatu isu perlu ambil peduli dan ia boleh menjejaskan sesiapa sahaja tak kira peringkat usia.”

A post shared by Harith Iskander™ (@harithiskander)

Dalam sisi yang lain, seorang pengguna Facebook bernama Francis Ngu Hown Hua telah berkongsi info mengenai wanita itu. Menurutnya, wanita itu merupakan seorang pensyarah dan sedang mengalami kemurungan selepas diceraikan oleh suaminya. Lebih menyedihkan, wanita ini baru saja kematian anak keduanya selepas melahirkan.

Semoga kita sentiasa menjaga kesihatan mental serta mengambil iktibar dan pengajaran di atas apa yang berlaku.


Kajian BOOKING.COM Buktikan Traveling Lebih Bahagia Dari Bernikah

Siapa saja di dunia ini yang tak mahu berkahwin dan dapat anak? Cuma belum bertemu jodoh, jadi hasrat tak kesampaian. Mendirikan rumah tangga dengan orang yang dikasihi, dan melihat anak-anak membesar depan mata pasti memberikan kebahagiaan sendiri.

Walau bagaimanapun, baru-baru ini sebuah kajian mendedahkan bahawa mengembara atau Travel sebenarnya boleh membuat kita lebih bahagia daripada berkahwin. Betul ke?

Dilaporkan oleh Brightside, menurut kajian yang dilakukan oleh Booking.com, sebuah laman sesawang untuk buat tempahan hotel, ada beberapa hal ketika traveling yang ternyata memberikan kebahagiaan yang lebih besar daripada sebuah perkahwinan.

Booking.com menemubual lebih daripada 17 ribu orang dari 17 negara yang berbeza untuk mengadakan tinjauan pendapat dengan bertema kebahagiaan. Ternyata dalam kajian itu, pasukan Booking.com mendapati bahawa terdapat beberapa perkara yang diperoleh ketika melakukan traveling.

Sebagai contoh, kira-kira 77 peratus responden mengatakan bahawa traveling boleh menjadikan mereka lebih bahagia daripada hal-hal yang lain. Kemudian, selain merancang percutian, rata-rata responden berasa lebih bersemangat walaupun mereka hanya melihat peta dan memilih tempat yang mereka mahu untuk lawati.

Menariknya, sebanyak 49 peratus responden berkata mereka berasa lebih bahagia apabila merancang percutian berbanding dengan apa yang mereka rasa pada hari perkahwinan.

Selain itu, 45 peratus responden menyatakan bahawa dorongan emosi yang mereka terima ketika traveling lebih besar dari apa yang mereka rasakan ketika berkahwin.

Kemudian, kira-kira 29 peratus peserta berkata traveling membuat mereka lebih bahagia daripada menjadi ibu bapa.

Ini kerana semasa traveling badan melepaskan endorphins dan oxytocin. Kedua-dua hormon ini bertanggungjawab untuk mencetuskan perasaan bahagia. Dengan keputusan ini, penyelidik juga menyimpulkan bahawa traveling adalah rahsia di sebalik kebahagiaan sejati.

Dalam kajian yang sama, Booking.com juga mendapati fakta yang menarik bahawa kira-kira 70 peratus responden berkata traveling dapat memberikan kebahagiaan daripada membeli-belah. Bukan itu sahaja, traveling sebenarnya juga baik untuk kesihatan mental.

Bagaimana dengan anda? Setuju dengan hasil penyelidikan di atas?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perginya Sebutir Bintang, Abam Bocey Meninggal Dunia

Industri hiburan dikejutkan dengan khabar berita yang menyedihkan pagi ini apabila pelawak terkenal, Abam Bocey atau nama sebenarnya Syed Umar Mokhtar bin Syed Mohd Redzuan telah meninggal dunia.

Berita tersebut telah disampaikan oleh sahabat baiknya yang juga pelawak Fad Bocey sebentar tadi menerusi laman Instagram miliknya.

A post shared by FAD & SYAHEERA (@fadbocey)

Menerusi perkongsian Gempak, isteri kepada Abam iaitu Nor Hidayah telah menghubungi adiknya, Ali yang memaklumkan bahawa pelawak itu tidak sedarkan diri. Namun, apabila sampai di kediamannya Abam sudah tidak bernafas. Terdahulu, menurut Hidayah Allahyarham telah mengalami demam beberapa hari yang lalu dan mengadu sakit kepala.

“Beberapa hari lepas dia demam dan mengadu sakit kepala. Tetapi bila ajak ke hospital, dia tak mahu.

“Katanya hanya demam dan sakit kepala biasa. Tapi…pagi tadi saya kejutkan untuk solat subuh, namun dia tak ada tindak balas daripada dia,”

Sebagai info, Abam dan Nor Hidayah berkahwin pada 2017 dan dikurniakan seorang anak lelaki, Syed Uthman Hamzah Al-Juffrey bin Syed Umar Mokhtar Al-Juffrey, 5 bulan.


A. Aida Buat Kejutan, Tidak Lagi Berhijab

Anugerah Juara Lagu (AJL) menyimpan pelbagai kisahnya tersendiri. Selain dari persembahan-persembahan para ‘finalis’ yang cukup memukau, kehadiran para selebriti dan komposer-komposer terkenal turut mewarnai edisi kali ini.

Dalam malam kemuncak AJL34, pengarah terkenal yang juga komposer bagi lagu dendangan Hafiz Suip berjudul Kisah Cinta Kita, Datuk A.Aida membuat kejutan apabila tampil dengan imej terbaru yang memperlihatkan dia kini tidak lagi berhijab.

Difahamkan, A.Aida sudah tidak berhijab sejak beberapa bulan yang lalu dan enggan mengulas lanjut mengenainya. Menerusi perkongsian dari Harian Metro pula, A.Aida memohon maaf dan meminta orang ramai mendoakan yang terbaik buatnya.

“Ya, betul saya tidak lagi berhijab. Tapi, saya tidak mahu bercakap banyak mengenai perkara ini. Saya minta maaf. Dokan yang baik-baik saja buat saya”

Sebelum ini, pengarah itu telah mengenakan hijab selepas berkahwin pada Julai 2018 dengan pelakon, Ariff Aziz.Namun, perkahwinan mereka hanya mampu bertahan selama sembilan bulan sebelum mengambil keputusan untuk bercerai pada April tahun lalu.


Pelancong Dari China Boleh Dapat Diskaun Hotel di Bali

Merebaknya Virus Corona di China, membuatkan ramai pelancong dari China memilih untuk terus kekal tinggal di destinasi percutian mereka. Ini telah menarik perhatian kerajaan wilayah Bali seperti yang dilaporkan oleh NusantaraTV.

Timbalan Gabenor Bali, Tjokorda Oka Artha Ardhana Sukawati berkata, hotel atau tempat tinggal di Bali akan menawarkan diskaun kepada para pelancong dari China yang memilih untuk terus tinggal di pulau itu akibat virus korona.

“Terdapat kemudahan seperti potongan harga atau diskaun,” kata Tjokorda Oka Artha Ardhana Sukawati sambil meninjau kembali 61 pelancong dari China di Lapangan Terbang Antarabangsa I Gusti Ngurah Rai, Bali, Sabtu, 8 Februari 2020.

Tjokorda Oka Artha Ardhana Sukawati, yang juga Pengerusi Perhimpunan Hotel dan Restoran Bali Indonesia (PHRI), memberitahu mengenai pemberian diskaun, notis telah dikeluarkan.

Di samping itu, katanya, kebanyakkan pihak hotel telah menentukan jumlah diskaun yang akan diberikan. Bagi jumlah pelancong yang masih bertahan di Bali, terdapat kira-kira 3,000 orang.

Kehadiran virus korona di China dan penutupan penerbangan dua hala mempengaruhi pelancongan Bali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Parasite Menang Filem Antarabangsa Terbaik Oscar 2020, Pengarah Bangga Bawa Nama Asia

Acara anugerah yang ditunggu oleh semua pembuat filem di dunia, Oscar 2020, sedang berlangsung di Dolby Theatre, Hollywood, Los Angeles. Senarai pemenang masih diumumkan. Salah satu kategori yang telah diumumkan adalah Best Original Screenplay. (Lakon Layar Terbaik)

Pencalonan ini dibacakan oleh Keanu Reeves dan ibunya, di mana filem dari Korea Selatan berjudul “Parasite” mengejutkan penonton kerana membawa pulang trofi kemenangan.

Dengan ini, filem yang diarahkan oleh Bong Joon Ho berjaya menewaskan beberapa pesaing hebat seperti . Cuma menyebutnya “Marriage Story”, “Knives Out”, “1917”, hingga “Once Upon a Time in Hollywood”.

Berita ini turut dikongsikan di laman twiter rasmi The Academy sebentar tadi.

Semasa memberikan ucapan kemenangan, Bong Joon Ho sebagai pengarah meluahkan rasa sangat bangga dapat membawa nama Asia, terutama Korea Selatan, di kancah perfileman dunia. “Terima kasih, inilah kehormatan terbesar,” kata Bong Joon Ho.

Selain Best Original Screenplay, filem yang dibintangi oleh Choi Woo Shik dan Lee Sun Kyun itu turut muncul juara dalam kategori utama Filem Antarabangsa Terbaik (Best International Feature Film). Parasite menewaskan calon-calon yang lain seperti, Corpus Christi (Jan Komasa), Honeyland (Tamara Kotevska, Ljubo Stefanov), Les Miserables (Ladj Ly), Pain and Glory (Pedro Almodovar).


[VIDEO] Siti Sarah Menangis Terkenangkan Arwah Lok U

Penyanyi Siti Sarah Raisuddin gagal menahan perasaan sebaknya apabila berkongsi kenangan terakhir bersama komposer terkenal, Faizal Uzir atau lebih dikenali sebagai Lok U.

Dedah Sarah, dia akui rasa terkilan kerana terlupa untuk mengundang sahabatnya itu pada majlis pembukaan perniagaan kedai minumannya baru-baru ini. Malah sehingga hari ini, Sarah berasa bersalah apatah lagi cukup rapat dengan Allahyarham.

“Sebelum ini dia ada mesej saya tanya mengenai pembukaan kafe Bubble Bee baru-baru ini tapi saya betul tak ingat nak ajak dia waktu tu. Arwah pernah menyatakan hasrat mahu berniaga dan minta nasihat saya.

“Hubungan saya dengan arwah memang sangat rapat. Di kala saya rasa diri tidak cukup bagus sebagai penyanyi, dia yang sentiasa percaya bakat yang saya ada”

Kongsi isteri kepada pelawak Shuib itu lagi, dia agak pelik kerana Allahyarham Lok U seolah-olah memberikan tanda-tanda terakhirnya sebelum meninggal dunia kerana komposer itu melengahkan untuk menyiapkan susunan lagu balada buatnya yang seharusnya dijadualkan selepas Aidilfitri.

“Sebelum ini, saya ada bertanyakan mengenai single terbaru dua hari sebelum dia meninggal dan mengatakan lagu itu hampir siap.Dia bukan jenis suka melengahkan kerja tetapi arwah seakan sengaja melengah-lengahkan”

Menurut Sarah, komposer berbakat besar itu turut berkesempatan berkongsi lagu yang dihasilkannya buat rakan pemuzik yang terlebih dahulu menghadap Ilahi, Allahyarham Aji dan Kelly yang menginginkan Sarah membawa lagu tersebut namun tidak kesampaian.

“Arwah juga meminta saya mendengar lagu ciptaanya yang didedikasikan buat arwah Kelly dan Aji.

Mulanya dia berhasrat untuk buat muzik instrumental, tetapi Indigital Music menyarankan nama saya dan dia bersetuju,” katanya pada Murai.my ketika di majlis pelancaran lagu terbarunya, Dap Dap Dap di Damansara Perdana.

Terdahulu,industri muzik tempatan dikejutkan dengan pemergian Lok U dipercayai akibat sesak nafas selepas pulang daripada melakukan aktiviti riadah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Semak 10 Pantai di Asia Tenggara Paling Bahaya Untuk Dikunjungi, Lagi-lagi Backpackers

Memang tidak boleh dinafikan, pantai antara lokasi paling digemari para pelancong yang mahu bercuti. Siapa yang tidak suka bercuti di pantai? Tak kira samaada musim panas atau hujan, kawasan persisiran pantai tetap dipenuhi ramai pengunjung. Walaubagaimanapun, tidak semua pantai selamat untuk dikunjungi.

Terdapat kira-kira 10 pantai di Asia Tenggara, ini disenaraikan kurang selamat. Laman Perjalanan Global The Travel baru-baru ini mengeluarkan senarai 10 pantai berbahaya di Asia Tenggara atas pelbagai sebab.

Salah satunya adalah di Malaysia, iaitu Pulau Sipadan di Bali. Bahkan, pantai ini sudah cukup popular di kalangan pelancong domestik dan luar negara.

Berikut adalah senarai 10 pantai yang dianggap paling berbahaya di Asia Tenggara pada tahun 2020, ini adalah sebab mengapa ia dipanggil berbahaya.

Pantai Kuta di Bali adalah salah satu daripada 10 pantai di Asia Tenggara yang terdapat dalam senarai berbahaya. Bahaya ini tidak disebabkan oleh sebab-sebab keselamatan, tetapi disebabkan kesesakan melampau dan sisa sampah yang menjadikan pantai ini kotor semasa musim hujan. Malah ia akan membahayakan para pengunjung yang mahu berenang di pantai ini.

Menurut The Travel, Pantai Kuta adalah pantai paling kotor di Bali. Jika ia tidak ditangani secara khusus oleh kerajaan, kemungkinan besar pantai ini akan dijadikan tapak pelupusan sampah.

Pantai Sipadan di Sabah, dikatakan sebagai pantai yang paling bahaya di Malaysia. Rata-rata pengunjung dapat lihat pemandangan di pantai ini dengan sekumpulan polis Malaysia membuat rondaan.

Itu kerana pantai ini sering menjadi lokasi penculikan. Selalunya, terdapat banyak negara yang mengeluarkan amaran perjalanan ke pantai ini.

Nama Andaman Beach di Pulau Sentinel mungkin tidak terlalu popular untuk pelancong. Walaupun terletak di rantau Asia Tenggara, Pulau Sentinel terletak berhampiran dengan Myanmar. Pantai ini sebenarnya agak cantik, tetapi namanya ditakuti gara-gara serangkaian laporan ‘orang hilang’ yang melibatkan penduduk tempatan.

Salah satu yang paling popular ialah berita mengenai kehilangan pelancong Amerika Syarikat yang berumur 27 tahun, selepas cuba menjalin hubungan dengan puak-puak di Pantai Andaman. Penduduk Kepulauan Andaman dipercayai masih begitu primitif bahawa mereka tertutup kepada dunia luar.

Menurut Khmer Times, “Kekerasan bersembunyi di pulau ini”, dan ini benar. Rantau ini mengalami peningkatan jenayah. Orang asing diserang penduduk tempatan, rompakan di hotel, dan kecurian di siang hari. Dilaporkan pada Oktober 2019, mayat seorang backpaker dari British yang hilang ditemui oleh pihak berkuasa dan siasatan lanjut telah dijalankan.

Satu lagi pantai yang berbahaya terletak di Brunei. Pantai Muara terkenal dengan kecantikannya, tetapi beberapa kemalangan berturut-turut telah berlaku di sini. Kejadian termasuk kemalangan jet ski, kes lemas, dan kemalangan kapal. Walaubagaimanapun, pantai ini bagus untuk berkhelah dan juga salah satu destinasi santai utama di Brunei Darussalam.

Pantai ini benar-benar berbahaya, menurut ulasan TripAdvisor. Rupa-rupanya, ada yang mengatakan pantai ini seolah-olah mendapat sumpahan maut. Pelbagai kes penemuan mayat wanita dilaporkan hanya beberapa bulan yang lalu. Kemudian pelancong British juga “tidak sengaja” jatuh dari balkoni sebuah kondominium berhampiran, dan berpuluh-puluh penyu laut mati yang hanyut ke pantai.

Pantai Tungku adalah satu lagi lokasi pelancongan yang mengecewakan dan hanya mendapat bintang 3/5 di TripAdvisor. “Pantai yang paling menjijikkan” telah dinyatakan oleh pengulas, dan hanya boleh diakses jika anda mendaftar masuk ke resort tempatan. Dan sampah bertimbun di sana.

The Travel memanggilnya “Pulau Kematian” kerana ada sebab tertentu. Laman itu juga menyebut bahawa pelancong diberi amaran untuk tidak melawat pulau itu. Kerana terdapat 11 kejadian yang mengerikan yang melibatkan orang asing yang berakhir dengan kematian. Penjenayah kelihatan menyasarkan backpacker dan pelancong berpasangan.

Insiden di pantai ini berakhir dengan kematian. The Travel mengingatkan kepada sesiapa yang mahu berkunjung ke Koh Samui untuk tidak bersendirian, dan mesti dalam berkumpulan dengan 10 atau lebih orang.

Sebabnya adalah insiden yang melibatkan orang asing semakin meningkat seperti pergaduhan yang berleluasa.

Bencana kehidupan laut pada 2016 memberi kesan kepada penduduk tempatan sehingga ramai yang menganggur dan telah menjejaskan perniagaan tempatan di kawasan sekitarnya.

Pantai Ha Tinh, Vietnam juga merupakan salah satu kawasan paling teruk dilanda pencemaran. Pantai ini menurut The Travel, pada dasarnya merupakan pantai beracun apabila ikan mati terkumpul di dalam pasir (hampir 2 tan ikan terkandas pada 2019).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mereka Tak Rentung!” – DSV Sebak, Bakal Saman Diva AA

Baru-baru ini Azwan Ali atau lebih dikenali sebagai Diva AA mencetuskan kontroversi apabila memuat naik rakaman video dia membakar minyak wangi dan selendang pemberian Datuk Seri Hasmiza Othman atau juga dikenali sebagai Datuk Seri Vida (DSV) sambil menghina dan mengeluarkan kata-kata kesat terhadap usahawan itu. Lebih memalukan, dia turut menghina anak-anak Vida termasuk dua orang anak lelakinya yang terkorban dalam sebuah kebakaran beberapa tahun yang dulu.

Ekoran itu, Vida bertegas untuk mengambil langkah yang seterusnya dengan memberi memberi tempoh selama 48 jam buat Diva AA untuk menarik semula kenyataan yang dikeluarnya mengenai usahawan itu serta membuat permohon maaf secara terbuka. Pengumuman itu dibuat Vida bermula pada sidang media khas yang diadakan semalam di Hotel Ancasa, di sini.

Sekiranya gagal berbuat demikian, Vida akan mengambil tindakan undang-undang menerusi peguam yang dilantiknya.

“Saya tuntut permohonan maaf dalam masa 48 jam sebelum saya teruskan dengan tindakan undang-undang.

“Apa yang diperkatakan dalam video yang dibuatnya itu sangat biadap dan keterlaluan apabila dia menghina kematian dua anak saya yang meninggal dunia dalam keadaan tragik serta mencerca fizikal Cik B”

“Sebagai manusia biasa, anda rasa saya masih boleh bersabar lagi ke apabila dicerca, dimaki dan dihina sebegitu rupa?”

Dedah Vida, dia berasa begitu sedih apabila Diva AA membuat kenyataan yang agak melampau mengenai dakwaan kedua-dua anak lelakinya mati dalam keadaan tragis.Tegas usahawan itu, arwah anak-anaknya meninggal dunia dalam keadaan yang sempurna yang mana menurut laporan dipercayai akibat kelemasan asap kebakaran.

“Kehilangan orang tercinta dalam keadaan penuh tragis apa anda akan rasa? Kalau setakat nak joke nak gurau tak pe. Tapi dikaitkan dengan cara kematian anak-anak saya yang dikatakan rentung seolah-olah itu balasan Tuhan atas dunia.

“Saya memang tak nak ingat memori tu, tak nak. Saya tak tengok pun anak saya dikafankan dan last muka arwah saya tak tengok sebab saya tak boleh hadap…tengok muka-muka anak yang dok main elok-elok tapi tiba-tiba dah tak ada,”

Menerusi sidang media yang diadakan, Vida yang turut ditemani anaknya, Edlynn Zamilleen Muhammad Amin atau lebih dikenali sebagai Cik B dan Roslan Shah mendedahkan kronologi sebenar mengenai kontroversi yang terjadi.

Diva AA mencetuskan kontroversi tersebut kerana tidak berpuas hati dengan jumlah bayaran yang diterima sejurus diundang ke karnival anjuran usahawan itu.

“Azwan datang ke karnival di Shah Alam sebab nak buat kandungan saluran YouTube miliknya dan setuju tanpa kenakan sebarang bayaran.

“Di Johor Bahru, dia datang kerana nak jadi vendor dan saya berikan gerai bernilai RM2,800 serta berkeras nak naik pentas untuk memeriahkan acara.

“Pekerja saya kata, jika tetap naik pentas tiada bayaran diberikan kerana slot sudah penuh dan dia setuju.

“Alih-alih keesokannya saya tengok dia muat naik video memaki dan mencerca saya sambil membakar produk minyak wangi dan selendang pemberian saya,”

Difahamkan pada hari ini, Diva AA akan turut mengadakan sidang media mengenai isu ini di sebuah hotel di Putrajaya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Lebih 2,000 Orang Hadir Di Majlis Pengebumian Abam Bocey

Pemergian yang cukup dirasai! Semalam, industri hiburan dikejutkan dengan perkhabaran yang menyedihkan mengenai pelawak terkenal Syed Umar Mokhtar Syed Mohd Redzuan, 32 atau lebih dikenali sebagai Abam Bocey. Allahyarham meninggal dunia di rumahnya di Kampung Sungai Salak Batu 10 Gombak ketika tidur dipercayai akibat demam panas.

Kehilangan nya ditangisi oleh seluruh peminat dan rakan-rakan selebriti tanah air yang menyifatkan Abam sebagai seorang individu yang cukup peramah dan baik hati. Dikhabarkan lebih 2,000 orang hadir di Masjid Gombak Utara (Zakaria) bagi memberikan penghormatan terakhir termasuk rakan artis seperti Achey,Black, Johan, Datuk AC Mizal dan ramai lagi.

Turut hadir Menteri Pertanian dan Industri Asas Tani, Datuk Seri Salahuddin Ayub dan bekas Perdana Menteri, Datuk Seri Najib Tun Razak.

Suasana pilu menyelubungi sekitar masjid sejurus jenazah tiba kira-kira jam 5.10 petang untuk dimandikan, dikafankan dan disembahyangkan selepas menjalani proses bedah siasat. Berikut kami kongsikan beberapa gambar sekitar majlis pengebumian Abam Bocey yang diambil dari pelbagai sumber.

Menurut sumber, jenazah Allahyarham selamat dikebumikan di Tanah Perkuburan Islam Kampung Sungai Pusu di sini kira-kira jam 7.30 petang semalam. Sebagai info, Abam telah berkahwin dengan Nor Hidayah pada 2017 dan dikurniakan seorang anak lelaki, Syed Uthman Hamzah Al-Juffrey bin Syed Umar Mokhtar Al-Juffrey, 8 bulan.


iPhone 9 Yang Terbaru Bakal Dijual Sekitar RM1,200?

Produk Apple memang dikenali dengan harga mahal, termasuk iPhone. Termasuklah model terbaru dengan iPhone XR dan iPhone 11, walaubagaimanapun ia dianggap murah dikalangan penggemar iPhone.

Namun, mungkin dalam masa terdekat ini, bakal muncul model iPhone baru yang dijual pada harga murah. Dikhabarkan, Apple sedang menyiapkan iPhone SE 2, atau mungkin namanya adalah iPhone 9, yang akan dimasukkan dalam kategori smart budget.

Menurut laporan Fast Company, harga iPhone SE 2 akan dijual pada harga 399 dolar AS atau sekitar RM1,200. Walaupun masih agak mahal daripada telefon pintar bajet yang lain, tetapi sudah tentu angka ini jauh lebih murah daripada iPhone XR atau iPhone 11.

IPhone SE 2 dilaporkan dalam peringkat akhir pengeluaran dan dijadualkan diumumkan secara rasminya pada bulan Mac. Walau bagaimanapun, belum diketahui sama ada iPhone murah ini akan dijual di Malaysia atau tidak.

Seperti mana yang kita ketahui, IPhone ini adalah penerus kepada iPhone SE, yang dikeluarkan pada tahun 2016 lalu.

Untuk spesifikasi dan reka bentuk iPhone SE 2, seperti yang telah dibocorkan, ia akan sama dengan iPhone 8. Ada ura-ura mengatakan iPhone SE 2 menggunakan skrin 4.7 inci dan disokong oleh pemproses Bionic A13.

Kehadiran iPhone kos rendah akan menjadi senjata Apple untuk menawan semula pasaran telefon pintar di China dan India yang telah menurun kerana ia bersaing dengan vendor telefon bimbit lain.


7 Artis Bollywood Ini Diajak ‘Buat Seks’ Dengan Produser, Demi Watak Besar Dalam Filem

Bukan mudah nak jadi popular sebaris dengan artis-artis terkenal Bollywood terutamanya untuk artis wanita. Setiap orang perlu melalui pengalaman-pengalaman sukar dan pahit untuk mencipta nama dalam dunia Bollywood.

Dikalangan artis wanita mahupun lelaki, ramai yang pernah dipaksa untuk melakukan hal-hal yang tak senonoh demi untuk mendapatkan watak besar, hero atau heroin dalam filem. Antaranya diajak melakukan hubungan seks atau ‘Casting Couch’.

Berikut antara perkongsian kisah pahit pelakon Bollywood yang pernah diajak tidur dengan pengarah dan producer mereka untuk mendapatkan watak dalam filem besar.

Walaupun tidak semua artis yang terpedaya dengan pelawaan melakukan hubungan intim, pengalaman mereka jelas sangat menakutkan.

Mari kita baca beberapa kisah dilaporkan dari DailyHunt.

Kangana Ranaut terkenal dengan sikap lantang. Kangana tidak pernah segan untuk bercakap secara terbuka di hadapan umum. Dalam sebuah wawancara, aktres itu mendedahkan bahawa dia terpaksa tidur dengan pengarah ketika dia melalui saat-sat sukar dalam bidang lakonan.

Aktres itu mendedahkan dalam temu bual bahawa dia melakukan hubungan seks dengan pengarah dan penerbitnya demi mencipta nama di Bollywood dan apabila dia berjaya dia berhenti melakukan itu.

Sherlyn Chopra juga mengakui bahawa dia melakukan hubungan seks dengan penerbitnya untuk mendapatkan filem besar.

Tisca Chopra mengakui bahawa dia juga menghadapi situasi yang sama semasa waktu sukarnya. Pelakon itu terus mendedahkan bahawa ini adalah sebuah realiti di Bollywood dan ia seperti perjanjian rahsi di antara seorang penerbit dan pelakon di mana tiada siapa yang secara terbuka bercakap mengenainya.

Walaupun Sunny Leone dikenali sebagai bekas bintang porno, namun tidak bermakna dia setuju jika diajak untuk melakukan hubungan seks demi mendapatkan watak besar dalam filem. Sebenarnya, dia pernah menolak tawaran untuk tidur dengan seorang penerbit.

Semasa dia berjinak-jinak untuk menjadi seorang pelakon, Ayushmann Khurrana memang dikenali menjadi pengacara majlis yang terkenal. Semasa masa sukarnya, beberapa pengarah lakonan meminta beliau memberikan bantuan seksual yang ditolaknya dengan tegas. .Khurrana juga menyatakan kepada media bahwa ‘casting couch’ adalah realiti dalam industri Bollywood.

Suami Deepika Padukone menjadi salah satu pelakon yang berani bercakap tentang sisi gelap industri Bollywood. Hal ini telah diungkap menerusi temubual di Hindustan Times.

‘Casting couch’ benar-benar berlaku dalam dunia bollywood, saya telah mengalaminya, apabila saya kata ‘tidak’, dia menangis seperti kekasih yang ditolak cinta, kemudian saya baru tahu bahawa dia melakukannya untuk semua orang,” kata Ranveer Singh dalam temu bual.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Konsert Jelajah Super Junior Di Kuala Lumpur Ditunda!

Dikala peminat tanah air sedang teruja menghitung hari untuk konsert Super Junior World Tour – Super Show 8 : Infinite Time In Kuala Lumpur, terdapat satu perkhabaran menyedihkan telah disampaikan oleh pihak penganjur.

Ini kerana, konsert tersebut akan ditunda berikutan wabak Koronavirus yang semakin membimbangkan. Sebagai info, Super Junior (SuJu) dijadualkan mengadakan konsert mereka pada 1 Mac di Axiata Arena Bukit Jalil. Menurut penganjur, penangguhan tersebut dibuat demi menjaga keselamatan artis, petugas dan orang awam.

Bagaimanapun, satu tarikh baharu dan lokasi acara akan dimaklumkan kelak. Dalam kenyataan sama yang dikeluarkan, buat peminat yang sudah membeli tiket dinasihatkan untuk menyimpan tiket tersebut dan mengikuti pengumuman susulan di laman web Star Planet.

Dalam perkembangan lain, satu lagi konsert berskala besar yang bakal diadakan di Kuala Lumpur oleh penyanyi Taiwan, Jay Chou juga akan ditunda. Jay Chou yang dijadualkan mengadakan persembahan pada 29 Februari di Stadium Nasional Bukit Jalil dan telah ditunda pada 22 Ogos kelak.


5 Langkah Mudah Untuk Elak ‘Ditipu Bulat-bulat’ Sebelum Tunai Umrah

Kalau kita perasan, sudah menjadi kebiasaan kita lihat ramai umat Islam merancang untuk mengisi hari cuti mereka dengan menunaikan Umrah.

Majoriti umat Islam akan mendapatkan perkhidmatan dari agensi pelancongan yang menyediakan pelbagai promosi menarik dan rambang mata.

Namun anda harus ingat, ada beberapa hal yang perlu anda ambil tahu untuk memilih agensi pelancongan untuk Umrah supaya anda selamat sampai ke sana.

Agak mengecewakan apabila, ada segelintir umat Islam yang terpedaya dengan promosi yang tak masuk akal sehingga tertipu pengkahirannya mereka gagal pergi ke tanah suci.

Jadi Murai MY kongsikan 5 tips penting mengelakkan anda menjadi mangsa penipuan oleh agensi pelancongan untuk pakej Umrah.

Saat anda merancang menunaikan Umrah, pastikan anda membuat tinjauan terlebih dahulu mengenai agensi pelancongan tersebut samaada berlesen atau tidak. Pastikan perjalanan didaftarkan dan secara rasmi oleh Kementerian Pelancongan Seni dan Budaya Malaysia (MOTAC).

Terdapat dua cara untuk mengetahui cara menyemak sama ada agensi pelancongan anda berlesen atau tidak. Mula-mula dengan datang terus ke pejabat kementerian yang berhampiran untuk mengesahkan kesahihan agensi pelancongan.

Kedua, akses internet yang cukup dan membuka laman web rasmi MOTAC, klik di sini.

Selepas memastikan perjalanan Umrah anda didaftarkan dengan MOTAC, beri perhatian kepada jadual pelepasan penerbangan. Sebenarnya, setiap perjalanan Umrah mempunyai kuota visa untuk setiap tarikh berlepas.

Dari kuota visa maka agensi perjalanan kemudian boleh memesan tiket penerbangan untuk berlepas dan pulang. Jangan ragu-ragu untuk mendapatkan tarikh dan hari pemergian ke  Tanah Suci yang disahkan oleh syarikat penerbangan.

Kos pergi umrah seharusnya munasabah dan pastikan kemudahan yang disediakan semasa Umrah jelas. Beri perhatian kepada harga pakej Umrah dan pastikan perkhidmatan apa jemaah dapat.

Biasanya, terdapat beberapa kos tambahan di luar pakej Umrah yang mesti ditanggung oleh jemaah sendiri. Jadi anda harus teliti membaca setiap maklumat yang diberikan oleh agensi pelancongan.

Semak nama hotel, lokasi dan jaraknya ke Masjidil Haram atau Masjid Nabawi. Juga periksa sama ada hotel yang didapati sesuai dengan apa yang disenaraikan pada pakej atau tidak.

Dan tips umrah selamat yang terakhir adalah pemeriksaan visa. Anda harus mendapakan Pengesahan VISA anda dari agensi pelancongan yang akan diperoleh daripada kerajaan Arab Saudi. Jika jemaah yang membuat permohonan melalui dalam talian, mereka boleh mendapatkan status permohonan melalui di laman rasmi ievisa.com.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rakan Duet Aliff Syukri, Lucinta Luna Ditahan Polis

Berita terbaru dari negara seberang, Indonesia, pihak polis telah menahan Lucinta Luna kerana didakwa memiliki dan menyalahgunakan dadah seperti dilaporkan oleh Suara.com, Walaubagaimanapun setakat ini masih belum ada butiran lengkap tentang penangkapan tentang penyanyi yang pernah berduet dengan usahawan Dato Seri Aliff Syukri itu.

Menurut Pesuruhjaya Hubungan Masyarakat Polri Metro Jaya, Yusri Yunus, dia berkata Lucinta ditahan di kediamannya di Aparment Thamrin City.

“Pagi ini Polis Jakarta Barat Satnarkoba membuat penangkapan berdasarkan laporan orang ramai. Kemudian petugas melakukan penangkapan di apartmen Thamrin City,” kata Yusri Yunus.

“Dan ya, salah seorang daripada mereka Lucinta Luna adalah public figure,” katanya.

Dari foto yang beredar, terlihat seseorang dengan rambut berambut panjang menutupi wajahnya dengan topi dan kacamata hitam.

Lucinta dikenali sebagai selebriti kontroversi. Dia mendakwa dirinya sebagai seorang wanita yang tulen, padahal dia seorang lelaki. Difahamkan nama asalnya Muhammad Fatah namun sekeras-kerasnya mengaku dirinya  sebagai wanita yang tulen.


Diva AA Mohon Maaf, DSV Mahu Teruskan Saman?

Baru-baru ini, usahawan terkenal Datuk Seri Vida (DSV) telah mengadakan sebuah sidang media khas yang mana menuntut permohonan maaf daripada selebriti sensasi Azwan Ali atau juga dikenali sebagai Diva AA dalam tempoh masa 48 jam.

Tuntutan tersebut dibuat Vida atau nama sebenarnya Hasmiza Othman selepas terkilan dan sediha atas penghinaan yang dilakukan oleh Diva AA sebelum ini terhadap perniagaan dan juga kematian dua anak lelakinya yang meninggal dunia dalam kejadian kebakaran beberapa tahun lalu.Sekiranya gagal, Vida akan meneruskan saman terhadapnya.

Susulan daripada itu, sidang media yang diadakan oleh Diva AA di sebuah hotel di Putrajaya pada petang Selasa yang bertukar menjadi sesi permohonan maaf secara eksklusif.

Difahamkan, Diva AA turut menunaikan empat tuntutan yang diminta oleh usahawan itu termasuklah akur janji untuk berhenti bercakap apa jua mengenai isu berkenaan. Bagaimanapun, sesi tersebut menjadi bualan ramai dan turut dikecam kononnya Diva AA hanya membuat sambil lewa apatah lagi tidak menyebut nama Vida.

Menerusi posting terbaharu yang dimuat naik Vida di laman Instagram nya, dia akui pada mulanya enggan meneruskan tindakan undang-undang. Namun sebaliknya selepas melihat sidang media yang diadakan oleh Diva AA itu, dia merasakan tercabar kerana permohonan maaf yang dibuat itu turut terselit perlian terhadapnya.

A post shared by Dato' Seri Dr. Hajah Vida (@datoserivida)

Tambahnya, sebagai seorang ibu, wanita dan ahli perniagaan maruahnya seakan-akan dibuli yang menyebabkan dia tidak teragak-agak untuk meneruskan tindakan terhadap Diva AA sebagai pengajaran buatnya pada masa akan datang.


“Jangan Salibkan Aina” – Peguam Tampil Beri Pandangan

Masih lagi mengenai Anugerah Juara Lagu 34 (AJL34) yang disifatkan ramai sebagai paling sensasi dalam sejarah penganjurannya. Antara kisah yang hangat dibicarakan adalah mengenai persembahan Aina Abdul menerusi lagu Sumpah.

Aina yang ketika itu menyarungkan busana serba putih membuat gimik dengan tampil ‘berdarah’ yang mendapat pelbagai respon daripada peminat. Namun, terdapat dakwaan yang mengatakan persembahan itu seperti mempengaruhi orang untuk membunuh diri selain melanggar peraturan kandungan media. Berikutan itu, video persembahan penyanyi itu telah digantung buat sementara waktu di laman YouTube.

A post shared by AINA ABDUL (@ainaabdul)

Tampil untuk memberi pandangan, peguam terkenal yang dikenali sebagai Alan Razak turut menjelaskan kod Kandungan yang dikatakan telah dilanggar oleh Aina dari sudut pandang undang-undang dan sebagai seorang peguam. Menurut Alan, pihak tersebut iaitu PHM (Public Health Malaysia) telah memberikan beberapa kenyataan yang tidak tepat mengenai kod kandungan tersebut.

“Mungkin ini la yang PHM cuba kaitkan dengan persembahan Aina. Sampai lah dia kena kecam teruk. Sampai kawan-kawan kat Mahkamah pagi tadi pun ada cerita tapi time tu aku tak berkesempatan telaah Kod Kandungan ni, dan lepas tengok aku berpendapat kecaman dari PHM tu banyak khilafnya, dan salah letak (misplaced).

Jelasnya lagi, persembahan yang dilakukan oleh Aina sama sekali tidak membawa pengaruh kepada orang ramai untuk menggalakan perbuatan membunuh diri seperti yang didakwa oleh PHM.

Sebaliknya Aina telah menerangkan ianya membawa maksud sakit, perit dan hati yang luka.

“Aina terangkan yang itu cuma terjemahan lirik lagu yang maksudnya sakit, perit dan luka. Bukan kecewa dan mencari penyelesaian dengan membunuh diri.

“Dan aku rasa sebagai seorang yang kosong dalam bidang seni dan hanya bercakap di atas kapasiti sebagai seorang peguam yang mana aku, sama ada melalui kes yang aku sendiri kendalikan, atau berdasarkan perkongsian rakan-rakan peguam lain, tentang isu jenayah dan kriminologi yang membawa kepada berlakunya kes-kes ‘self hurt’ atau bunuh diri, persembahan Aina sikit pun tak membawa kepada ‘insinuation’ kepada apa yang digambarkan sebagai pelanggaran Kod Kandungan itu.”

Pesan Alan lagi, dia mengharapkan agar pihak PHM berhenti menyalahkan Aina kerana niat penyanyi itu hanya ingin berhibur dan berkarya dengan ikhlas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Edisi Paling Kacak? 12 Finalis Hero Remaja 2020 Diumumkan

Setelah hampir 3 tahun sejak kali terakhir menobatkan Alif Muhaimin sebagai juara Hero Remaja 2017, program realiti ini kembali lagi buat edisi yang kesepuluh sejak pertama kali diperkenalkan tiga puluh tahun yang dulu.

Dalam pencarian 12 finalis Hero Remaja, seramai 600 orang calon peserta telah hadir mencuba nasib dalam sesi ujibakat yang diadakan pada hujung tahun lalu sebelum memilih 12 orang jejaka yang bertuah sebagai finalis edisi 2020.Menerusi sidang media yang diadakan semalam di Hard Rock Cafe,Kuala Lumpur 12 finalis yang terdiri daripada pelbagai latar belakang telah diumumkan.

A post shared by Harizws (@harizhamdann)

A post shared by 𝐈 𝐌 𝐑 𝐀 𝐍 𝐀 𝐐 𝐈 𝐋 (@ijeebster)

A post shared by Umar Hisham (@umarhishammm)

A post shared by 𝔉𝔩𝔬𝔴𝔢𝔯𝔟𝔬𝔶 (@hazeeqdean)

A post shared by Thompson Goh (@iamtomsz)

Dalam musim kali ini akan turut menggunakan format yang hampir sama dengan Dewi Remaja 2019/2020 yang mana kesemua finalis akan dikuarantin bagi tempoh hampir dua bulan sepanjang program ini berlangsung. Untuk rekod, sejak penganjurannya Hero Remaja melahirkan ramai bakat-bakat baharu seperti Fattah Amin, Syafiq Kyle, Kamal Adli, Saharul Ridzwan, Ashraf Sinclair, Azhar Sulaiman, Badrul Muhayat, Esma Daniel, Norman Hakim, Eizlan Yusof, Zed Zaidi dan ramai lagi.

Hero Remaja 2020 akan bersiaran bermula pada 27 Februari ini di saluran Astro Ria (104) dan Ria HD (123). Datuk Hans Isaac dan Scha Al-Yahya telah dipilih sebagai juri tetap manakala Ain Edruce menggalas tanggungjawab sebagai Hos untuk program ini selama 8 episod.


Lihat Bagaimana Pizza Hut Hantar Kejutan Kepada Pesaing!

Februari lazimnya dikaitkan dengan bulan yang bertemakan cinta dan kasih sayang. Untuk itu, buat pertama kali nya, Pizza Hut Malaysia bersempena dengan menu edisi terhad terbaharu turut meraikan Februari bersama pesaing-pesaingnya dengan memberi kejutan romantis menerusi penghantaran piza khas berbentuk hati.

Usaha ini merupakan sebahagian daripada langkah kreatif di bawah kempen terbaharu jenama berkenaan yang menggalakkan rakyat Malaysia untuk meraikan perhubungan dan kasih sayang tanpa mengenal siapa bersama keenakan Pizza Heart.

Sebagai info,Pizza Heart merupakan sebuah menu edisi terhad terbaharu, menampilkan piza berbentuk hati yang boleh didapati bersama ‘topping’ kegemaran ramai seperti Hawaiian Chicken, Aloha Chicken, Beef Pepperoni dan Chicken Pepperoni.

Disempurnakan dengan penuh kasih sayang, kempen Pizza Heart ini memperlihatkan komitmen Pizza Hut untuk sentiasa memberikan pengalaman terbaik kepada pelanggannya, dengan tema yang bersesuaian mengikut musim – musim tertentu.

Bagi menyemai semangat kasih sayang dan persaingan sihat di antara jenama, Pizza Hut mengambil langkah kreatif dengan berkunjung ke lokasi-lokasi jenama restoran lain termasuk ‘Endabyu’ (A&W), ‘Teksas’ (Texas Chicken), ‘Mekdi’ (McDonald’s), ‘Kepci’ (KFC), dan pesaing utama, ‘Domeeno’ (Domino’s) bersama sekotak Pizza Heart.

“Kehadapan jiranku Domeeno,salam daripada kami di Pizza Heart. Terimalah sekeping hati kami yang diperbuat dengan kasih sayang tanpa ‘hard filling’!”

“Wahai Kepci, I tau you suka piza, tapi ‘Chizza’ tu bukan piza.Terimalah sekeping hati Pizza Heart ini. Kita belanje.”

“Kehadapan Mekdi, burger you cool, tapi janganlah jadi ‘ayam’, jom cuba Pizza Heart ini. Dengar cerita Everyone’s Lovin’ It.”

Di samping itu, Pizza Hut turut mengambil kesempatan ini bagi membuat kejutan yang sama dengan menghantar Pizza Heart kepada para pelanggan setianya.Pizza Heart kini boleh didapati di semua restoran Pizza Hut dan juga melalui khidmat penghantaran di seluruh Malaysia bermula hari ini sehingga 16 Februari 2020,sementara stok masih ada.

Buat yang ingin nikmati keenakan Pizza Heart, pada harga bermula RM39.90 untuk hidangan a la carte,manakala hidangan kombo juga tersedia untuk khidmat penghantaran, bawa pulang serta
makan di restoran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Makan Bufet Tengahari Sepuasnya Serendah RM25 Seorang Di Hotel RED by Sirocco

Pernah tak anda terfikir untuk menjamu selera di sebuah bar aras bumbung dengan permandangan Kuala Lumpur yang begitu spektakular?

Terletak di tingkat 25 di Hotel RED by Sirocco, bar ini mempunyai kualiti makanannya ‘tip top’ hampir semua menu dan tidak mengecewakan.

Baru-baru ini Rooftop Bar 25th floor at RED by Sirocco telah memperkenalkan promosi terbaru bagi bufet makan tengaharinya iaitu EAT ALL YOU CAN BUFFET LUNCH. Bufet makan tengahari yang mewah ini mengetengahkan menu kegemaran rakyat Malaysia.

Kepada yang menjaga diet pemakanan, anda tak perlu risau terdapat banyak pilihan pembuka selera seperti Kerabu Mangga, sayur-sayuran yang segar.

Sajian bufet ini turut menghidangkan menu kegemaran Malaysia. Antaranya Ayam Masak Kurma, Kambing Masala, Nyonya Kari Laksa, Nasi Goreng Kampung dan banyak lagi.

Bagi menambah kemeriahan pada bufet makan tengahari tersebut, jangan lupa ke ruangan pastry dan pelbagai jenis pencuci mulut yang wajib dicuba.

Antaranya, Kuih Lapis, Kuih Ketayap, Kuih Keria, Brownies Cheese, Carrot Cake dan pelbagai sajian buah-buahan disediakan seperti nenas, buah naga, tembikai, betik dan sebagainya.

Tergoda untuk mencuba pelbagai masakan di restoran ini? Bar ini dibuka untuk makan tengahari pada jam 12 tengahari hingga 3 petang dari hari Isnin hingga Ahad. Tentang harga, sangat murah dan berpatutan iaitu serendah RM25+ sahaja.

Yang penting, pengunjung  boleh makan sepuasnya tanpa henti dengan hanya satu bayaran.

Kepada pemegang Kad Kredit AirAsia, Ahli BIG LOYALTY Air Asia serta pekerja Air Asia sendiri layak menerima diskaun sebanyak 20%. Lebih menarik pengunjung berpeluang memenangi hadiah cabutan bertuah berupa penginapan hotel secara percuma, Boucher Spa bagi setiap resit mencecah RM300.


“Semua Diam!”- Warren Fernandez Kesal Sikap Rakan-rakan Pencetus Ummah

Gara-gara sebuah posting berkongsi azam tahun baru di Facebook, tanpa diduga nama Warren Fernandez menjadi bualan hangat dikalangan netizen di media sosial.

Pada awalnya, Warren atau nama Islamnya Adam Warren Fernandez Abdullah hanya mahu berkongsi rasa kesal kerana meminjam wang dari Ah Long untuk melunaskan hutang pada tahun sebelumnya. Namun posting ini telah disalah ertikan oleh pihak media dan menimbulkan fitnah.

Lebih menghangatkan lagi,  dalam kenyataannya di Facebook itu ada menyebut nama selebriti Zain Saidin, yang sebelum ini pernah menjadi rakan niaganya. Warren akui, kehidupannnya agak terjejas dengan pemberitaan pihak media  yang sama sekali tidak benar. Lebih mengecewakan, rata-rata media tempatan tidak menghubunginya sebelum diberitakan kepada umum.

Susulan dari berita yang dianggap palsu ini, Warren di kecam teruk oleh netizen sehingga ramai yang mengalihkan isu sensasi ini dengan menyentuh isu penampilan dan imej. Tidak kurang juga yang menghantar mesej penghinaan dengan membandingkan penampilan dirinya dahulu dan sekarang.

Murai MY sempat menyelami isi hati Warren yang begitu kesal dengan sikap orang sekeliling termasuk beberapa orang rakan yang mengenali dirinya. Bercakap dengan Murai MY, walaupun dia sedikit tertekan, Warren tetap bersyukur kerana ramai rakan-rakan artis yang memberi nasihat dan sokongan kepadanya.

“Apa-apa pun, saya bersyukur, bila ada ramai rakan-rakan artis dan media bagi sokongan DM/Whatsapp , hakikatnya, saya bukan seorang saja yang pernah terjebak Ah Longs tapi ada juga rakan-rakan artis yang lain. Saya percaya ada sindiket yang akan sasarkan golongan Artis/Atasan”-katanya

Lebih mengecewakan, Warren agak terkejut tatkala melihat kawan sendiri melemparkan komen negatif tentang dirinya di ruangan komen di blog mahupun forum tentang dirinya yang menjadi tular.

“Apa yang buat saya terkilan ialah apabila kawan-kawan yang saya kenal memberi komen dalam forums/blogs, tapi ini semua adalah lumrah kehidupan. Bila saya cakap ‘SAYA BUKAN MACAM NI PUN’ orang tak percaya, bila saya cakap “YA SAYA MACAM NI PUN orang tak percaya. Jadi baik saya biarkan jelah, tak ambil peduli”- tegasnya.

Mengulas isu tentang berita dari sebuah portal yang mendakwa usahawan Rozita Che Wan atau Che Ta tidak mengenalinya selepas tularnya kes hutang Ah long itu, ini reaksi Warren;

“Saya cukup terkilan dengan Che Ta yang kata tak kenal saya,  padahal banyak gambar bersama dan selalu datang kedai saya. Juga dengan komen-komen darinya amat kurang sopan, Saya pun segan nak lafazkan” katanya kepada Murai MY.

“Saya juga tak pernah kata Che Ta mulia. Yang saya balas adalah pada Zain, dia tak mahu buka aib saya”

Di saat-saat Warren ditimpa pelbagai kecaman dan ujian, jauh di sudut hatinya inginkan bimbingan serta nasihat dari para ilmuan dalam soal agama yang pernah menjadi teman rapatnya sebelum ini.  Sebelum ini, Warren pernah menjadi tetamu program realiti Pencetus Ummah (PU) musim kedua pada 2014. Namun, dia terkilan kerana tiada siapa yang cuba mendekatinya dan mereka diam seribu bahasa.

“Juga mengenai Pencetus Ummah,  yang saya terkilan adalah apabila Ustaz-Ustaz dan Ustazah-Ustazah, penerbit-penerbit rancangan, malah yang benar-benar mengenali saya, semua diam. Mereka menampakkan saya seolah-olah bukan kenalan mereka dan pendosa besar”- keluhnya

“Jika tahu saya dah menyimpang akidah dan sebagianya, maka tegur dengan JUJUR, IKHLAS, Niat Benar nak didik saya agama dengan baik”

Warren akui, dia tidak terlepas dari melakukan kesilapan, lagi-lagi dia sebagai seorang mualaf, banyak dia perlu belajar dan memahami dalam ilmu agama Islam.

“Sejujurnya, sebagai mualaf yang smua orang kata saya tersimpang. Apa salahnya mendidik? dari kutuk, kenali saya dengan mendalam., jika saya tersasur, tegur dengan niat jujur”

Warren mengucapkan syahadah pada 18 Julai 2014 dan kemudian dijemput menjadi tetamu undangan PU di saluran Astro Oasis pada tahun sama untuk berkongsi pengalamannya sebagai mualaf. Namun imej Warren sudah semakin berubah ke arah seakan-akan wanita, telah mendapat pelbagai komen dan persepsi orang ramai.

Namun, siapalah kita untuk menghukum sesama manusia melalui penampilan, sedangkan diri sendiri belum lagi sempurna. Daripada  menghentam apa salahnya kita doakan yang baik-baik. Hanya Tuhan berhak menghakiminya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Identiti : Nur Sajat Sedia Beri Kerjasama

Baru-baru ini hangat memperkatakan mengenai kontroversi melibatkan usahawan terkenal Nur Sajat Kamaruzzaman yang dikatakan berpakaian seperti seorang wanita ketika mengerjakan ibadah umrah di Tanah Suci Mekah.

Susulan daripada itu, Sajat menerusi laporan Harian Metro berkata dia sedia untuk memberikan kerjasama kepada pihak yang terlibat bagi menyelesaikan perihal identiti dirinya yang sebenar. Terdahulu, Sajat pernah mengeluarkan kenyataan bahawa dia sebenarnya dilahirkan sebagai seorang khunsa dan ianya diperakui oleh kedua ibubapanya.

Jelas pelantun Makhluk Penggoda ini, dia pernah cuba menyelesaikan masalah ini dengan pihak berkuasa,namun dia agak kecewa kerana alasan yang diberikan oleh pihak tersebut mendakwa kesnya diklasifikasikan sebagai berprofil tinggi. Ekoran kontroversi yang melanda, Sajat mahu diberikan panduan jelas dan terperinci mengenai isu pengesahan jantina.

“Selama ini bukan saya tak mahu buat laporan perubatan seperti yang diminta, tetapi mereka (JAKIM) hanya suruh saya pergi ke hospital tanpa sebarang surat sokongan.

“Kalau betul JAKIM nak bantu, mereka sepatutnya mengeluarkan surat rasmi dan memaklumkan dengan siapa perlu saya rujuk.

“Kalau betul nak tolong, tolonglah betul-betul kalau tidak ia akan berpanjangan,”

“Bukan saya tak cari jalan penyelesaian, setiap kali saya bawa isu ini ke pihak bertanggungjawab mereka memberitahu kes saya ini berprofil tinggi”

Tambah Sajat lagi, ibu bapanya juga sudah memberikan kerjasama sejak dahulu lagi dan lebih mengecewakan dia juga pernah ditipu.Sajat berharap isu ini dapat diselesaikan dengan segera apatah lagi selagi hayat ibubapanya masih ada kerana hanya mereka yang boleh mengesahkan jantina sebenar dirinya.

“Kalau diikutkan, ibu bapa saya sudah memberi kerjasama sebaik mungkin sejak saya dilahirkan.

“Namun, sekarang saya yang perlu menanggung semua ini sendirian. Saya juga pernah kena tipu,”

“Ibu bapa saya boleh mengesahkan siapa saya. Tiada orang lain,” katanya.

Bagaimanapun, menurut laporan Menteri di Jabatan Perdana Menteri (Hal Ehwal Agama), Datuk Seri Dr Mujahid Yusof berkata isu meibatkan Sajat hanyalah isu kecil dan enggan mengulas lanjut ketika ditanya apa tindakan yang akan diambil terhadap usahawan itu.


“Anak Daddy 4 Orang Sekarang”- Fad Bocey Jaga Anak Abam

Perkongsian yang dibuat oleh anggota kumpulan Bocey, Fad, 29 sejurus pulang ke tanah air ternyata membuatkan ramai bersedih. Manakan tidak, pelawak itu berasa terkilan kerana tidak dapat menatap wajah sahabat karibnya, Abam atau nama sebenarnya Syed Umar Mokhtar Syed Mohd Ridzuan, 32 buat kali terakhir yang meninggal dunia secara mengejut di kediamannya di Gombak.

Susulan daripada itu, Fad menerusi perkongsiannya di laman Instagram berkata dia akan memastikan anak tunggal Allahyarham Abam, Syed Uthman Hamzah Al-Juffrey tidak akan kehilangan kasih seorang bapa. Malah Fad turut menganggap anak Allahyarham yang disapa sebagai Hamzah sebagai anaknya sendiri.

“Daddy, jaga Hamzah ye nak. Anak daddy empat orang sekarang,” katanya berserta hashtag #kitabaikramaisayang #syeduthmanhamzah.

A post shared by FAD & SYAHEERA (@fadbocey)

Rata-rata pengikut Fad berasa cukup terharu dengan tindakan Fad yang ingin menjaga kebajikan Hamzah apatah lagi semua sedia majlum mengenai keakraban Allahyarham bersama Fad dan Achey.

Menurut kedua-dua orang pelawak ini, meskipun Abam sudah tiada, namun semangat Bocey akan kekal selama-lamanya. Allahyarham Abam mendirikan rumah tangga dengan Nor Hidayah Mohd Ali pada 2017 dan mereka dikurniakan seorang anak lelaki. Jenazah Abam selamat dikebumikan di Tanah Perkuburan Islam Kampung Sungai Pusu, Gombak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


RM300 Sepinggan! Lihat Apa Keistimewaan Nasi Goreng Paling Mahal Di Dunia Ini

Biasanya kita boleh dapatkan sepinggan Nasi Goreng dalam sekitar RM4-RM5 sahaja. Tapi jangan terkejut jika anda harus membayar sehingga ratusan ringgit untuk mendapatkan sajian yang sama.

Ya, memang wujud nasi goreng yang paling mahal di dunia, tapi apa yang istimewanya? Yang jelas, harga sepinggan nasi goreng paling mahal ini berharga RM300, dan hanya boleh didapati di Bali, Indonesia.

Hal ini telah dikongsikan seorang pakar motivasi terkenal Tung Desem Waringin berasal dari Indonesia, dia mana dia telah memuat naik gambar di akaun Instagramnya sambil menunjukkan nasi goreng yang paling mahal di dunia.

A post shared by Tung Desem Waringin (@tungdesemwaringin.tdw)

Bagaimanapun, apabila diterokai dengan lebih mendalam, ternyata Tung bukanlah satu-satunya pengunjung yang telah mencuba sajian ini. Youtuber popular, Farida Nurhan juga pernah merasakan hidangan mewah ini.

Tertarik dengan fakta tentang hidangan ini? Lihat ulasan di bawah;

Untuk mencuba sajian nasi goreng yang paling mahal di dunia, anda boleh mengunjungi salah satu daripada hotel mewah yang terletak di Ubud iaitu Hanging Garden Bali. Kebetulan Tung menginap di sana.

Harga untuk semalam di hotel ini bermula RM3,300 hingga RM40,000. Jadi, jangan terkejut jika resort ini memang menjual menu nasi goreng  paling mahal di dunia yang dibuat di Restoran Three Elements.

Rupa sajian Nasi Goreng ini seperti bentuk kon! Porsinya seolah-olah cukup untuk dua orang. Menu ini dipanggil Nasi Goreng Satu Juta. Dalam menu tertulis harganya IDR 1 juta atau sekitar RM300 tidak termasuk cukai.

Kenapa mahal? Alasannya, sebagai satu bentuk penghormatan untuk restoran ini kepada tukang masak. Mereka mengakui bahawa nasi goreng ini adalah salah satu hidangan paling lazat di dunia, kerana restoran itu membuat menu nasi goreng yang luar biasa.

Apa yang jelas, nasi goreng dibuat daripada beras organik terpilih yang dicampur dengan ketam, udang, telur asin, dan cendawan.

Sementara itu, hidangan sampingan termasuk rendang kambing, sambal udang, dan banyak lagi. Sila pilih seperti yang anda mahu!

Untuk dapat menikmati nasi goreng yang paling mahal, anda diharuskan untuk menunggu sehingga 30 minit. Rasanya tiada masalah jika anda menunggu di restoran seperti ini, lihatlah pemandangan di sekeliling anda. Bila lagi anda boleh menikmati pemandangan indah seperti ini jika tidak di Ubud, Bali. 30 minit pasti tidak akan merasai apa-apa.

Itu adalah sekilas fakta tentang nasi goreng yang paling mahal. Ingin tahu rasanya? Boleh siap-siap tempah menginap di Hanging Garden Bali.